Newsorama: Ο 20χρονος Kalle Rovanpera με Toyota Yaris WRC κέρδισε το ΕΚΟ Ράλι Ακρόπολις\n13 Σεπτεμβρίου, 2021 - Auto\nΓερμανία: Συνεχίζονται οι διερευνητικές για σχηματισμό κυβέρνησης – Ελπίδες για συμφωνία ως τα Χριστούγεννα - Σεισμός τώρα: 6,8 Ρίχτερ σημειώθηκε στην Αλάσκα - Κορωνοϊός: Το πρόγραμμα εμβολιασμών από κινητές μονάδες σε χωριά της Βόρειας Ελλάδας - Ο Φάουτσι δίνει το… ελεύθερο στους εμβολιασμένους Αμερικανούς να χαρούν το Χάλογουιν - Αναστολή της εισφοράς αλληλεγγύης στο δημόσιο ζήτησαν οι δικαστές - Istanbul Park :Χαμόγελα από τον Bottas- Νεύρα από τον Hamilton - Ο Ερντογάν το έριξε στo… τραγούδι ενώ η τουρκική οικονομία καταρρέει - Μετακομίζει στο «Σπίτι της Άρσης Βαρών» το Πανεπιστήμιο Πειραιά - Ιράκ: Σε ιστορικό χαμηλό η συμμετοχή στις βουλευτικές εκλογές - Ελάφι ψυχορραγούσε επί τρεις ημέρες στην μέση του δρόμου στην Πάρνηθα – «Το δασαρχείο αδιαφορούσε»\nNewsorama > Auto > Ο 20χρονος Kalle Rovanpera με Toyota Yaris WRC κέρδισε το ΕΚΟ Ράλι Ακρόπολις\nΑπό το δεύτερο σκέλος του ΕΚΟ Ράλι Ακρόπολις φαίνεται ότι είχε ξεκαθαρίσει το τοπίο. Το πλήρωμα της Toyota (Rovanpera-Haltunen) πήγαινε αέρα στις περισσότερες ειδικές διαδρομές. Από το Σάββατο κυριάρχησε στις τέσσερις πρώτες ειδικές της ημέρας και έφτιαξε τη διαφορά που τον οδήγησε με ασφάλεια στην τελευταία ημέρα του αγώνα. Στην πρώτη ειδική διαδρομή της Κυριακής ο Rovanpera ξεκαθάρισε τα πράγματα κερδίζοντας με άνεση την ειδική κόβοντας την όρεξη σε Tanak-Jarveoja και Sebastien Ogier – Ingrassia για τη διεκδίκηση της νίκης.\nΕίχε δημιουργήσει απόσταση ασφαλείας ωστόσο ο 20χρονος οδηγός Kalle Rovanpera το μόνο που δεν έκανε ήταν να μειώσει το ρυθμό του. Αντίθετα συνέχιζε να πηγαίνει οριακά και να κερδίζει τις ειδικές διαδρομές.\nΣτην Power Stage ο 20χρονος οδηγός της Toyota κατάφερε να βρεθεί στην πρώτη θέση παίρνοντας ακόμα 5 βαθμούς, ολοκληρώνοντας με τον καλύτερο τρόπο το Ράλι Ακρόπολις. Αυτή είναι η δεύτερη νίκη του οδηγού της Toyota φέτος και ξεκάθαρα έχει όλο το μέλλον μπροστά του να κάνει σημαντικά πράγματα.\nΣτη δεύτερη θέση τερμάτισε τον αγώνα ο Ott Tanak με συνοδηγό τον Jarveoja με το εργοστασιακό Hyundai i20 WRC.Στην τρίτη θέση τερμάτισε ο παγκόσμιος πρωταθλητής Sebastien Ogier πουβρίσκεται στην κορυφή της βαθμολογίας.\nΟ Γάλλος ήταν ξεκάθαρα ο μεγάλος κερδισμένος του Ακρόπολις καθώς είδε τους σημαντικούς του αντιπάλους στο πρωτάθλημα να αντιμετωπίζουν πολλά προβλήματα. Αυτό του επέτρεψε να μπει σε… safe mode και με σωστή στρατηγική να πάρει τους σημαντικούς βαθμούς της 3ης θέσης. Στην Power Stage μάλιστα κατάφερε να φέρει το Toyota Yaris GR WRC του στην 3η θέση κερδίζοντας επιπλέον 3 βαθμούς.\nΟ Βέλγος Neuville λόγω των προβλημάτων που είχε την πρώτη ημέρα του αγώνα έμεινε πίσω ( 8η θέση Γενικής). Ταχύτητος ήταν ο νεαρός Elfyn Evans που τερμάτισε 6ος.\nΟ Dani Sordo είχε εξαιρετική απόδοση στο Ράλι Ακρόπολις τερματίζοντας τον αγώνα στην 4η θέση.\nΗ μάχη των πληρωμάτων της M-Sport Ford έληξε άδοξα λίγο πριν την έναρξη της πρώτης ειδικής διαδρομής της τελευταίας ημέρας. Ο Adrien Fourmaux λίγο πριν μπει στην 13η Ε.Δ. αντιμετώπισε πρόβλημα με τον κινητήρα του Fiesta του και έχασε τη σειρά του. Δέχτηκε ποινή τριών λεπτών και κατάφερε να μπει τελικά στην ειδική με καθυστέρηση μισής ώρας. Στο τέλος της ημέρας βρήκε την ταχύτητα να αναρριχηθεί ξανά στην 7η θέση της Γενικής Κατάταξης, πίσω από τον Βρετανό teammate του Gus Greensmith.\nΤην νίκη στην κατηγορία WRC2 κατάκτησε ο Andreas Mikkelsen με το Skoda Fabia EVO. Ο Νορβηγός ήταν πολύ γρήγορος στις τρεις ειδικές της Κυριακής και κατάφερε να αφήσει πίσω του τον Marco Bulacia επίσης με Skoda Fabia EVO. Στην κατηγορία WRC3 η νίκη πήγε στον Rossel με το Citroen C3, ο οποίος άντεξε την πίεση του Kajetan Kajetanowicz με τον Πολωνό να τερματίζει τελικά στη 2η θέση της WRC3. Κορυφαίο ελληνικό πλήρωμα ήταν εκείνο των Κεχαγιά/Τσαούσογλου με το Skoda Fabia EVO το οποίο έφεραν στην 5η θέση της κατηγορίας WRC3 και στην 20η θέση της Γενικής Κατάταξης.\nΟ Υφυπουργός Πολιτισμού και Αθλητισμού, Λευτέρης Αυγενάκης ανακοίνωσε στην Τελετή Λήξης ότι το Ράλι Ακρόπολις θα βρίσκεται στο αγωνιστικό ημερολόγιο του WRC τόσο το 2022 όσο και το 2023!\nΟ 20χρονος Kalle Rovanpera με Toyota Yaris WRC κέρδισε το ΕΚΟ Ράλι Ακρόπολις gr.\nTags: Auto-Moto, SLIDER, WRC


Από τη Σοφία Μακράκη\nΑυταί ανακλίνεσθαι θύραί πλούτος γαρ άγγεα έσεισιν πολλός,\nείρήνη τ’ αγαθή όσα δ’ άγγεα, μεστά μέν είη,\nνύν μέν κριθαίην εύώπιδα σησαμόεσσαν, … καί εί μέν τι δώσεις\nειδέ μή, ούχ έστήξομεν ού γαρ συνοικήσαντες ένθάδ’ ήλθομεν»\nΣε ελεύθερη έμμετρη απόδοση σε ιαμβικό δεκαπεντασύλλαβο, το ποίημα αυτό λέει: (περιοδικό «Αρχαιολογία και τέχνες» τ. 65 σελ. 74 του Χ. Κριτζά)\nμε λόγο που ‘ χει πέραση και μ’ αγαθά περίσσια…\nν’ ρθή σ’ αυτό το σπιτικό, να υφαίνη τα προικιά της.\nΚάθε χρονιά θε να’ ρχομαι κι εγώ σαν χελιδόνι…\nΜα φέρε γρήγορα λοιπόν ό.τι είναι μας δώσης,\nγιατί αλλιώς θα φύγουμε, δεν θα ξημερωθούμε»\nΤο παραπάνω ποιήμα, είναι ένα από τα 15 άσματα της συλλογής των Ομηρικών επιγραμμάτων και είναι καταχωρημένο ως «επαιτικό άσμα». Τα παιδιά που το τραγουδούσαν ”απαιτούσαν” την αμοιβή τους από τον νοικοκύρη, σε κάθε σπίτι που πήγαινα, ως αντίδωρο, για τα ωραία λόγια και τις ευχές που έλεγαν.\nΤο έψαλλαν συνήθως ομάδες παιδιών, τα οποία κρατούσαν στα χέρια τους κλάδους ελιάς ή δάφνης, στολισμένους με τούφες από λευκά ή κόκκινα μαλλιά (έρια). Στα κλαριά του κρεμούσαν καρπούς που είχαν κυρίως σκληρό κέλυφος, δηλαδή καρύδια, κάστανα, αμύγδαλα κ.λ.π. Ο κλάδος αυτός θεωρείτο σύμβολο ευφορίας, πλούτου, ευγονίας και ειρήνης. Επειδή η λέξη «είρος» σήμαινε έριον, δηλαδή μαλλί, ολόκληρος ο κλάδος ονομαζόταν Ειρεσιώνη.\nΣτο λεξικό του Σταματάκου διαβάζουμε Ειρεσιώνη ή είρος, είναι κλάδος ελαίας ή δάφνης, περιτυλιγμένος με μαλλίον περιφερόμενος υπό παίδων αδόντων, κατά την εορτή των Πυανειψίων και Θαργηλίων και μέτα τούτο, αναρτώμενος από του άνω μέρους της θύρας, όπου και παρέμεινε μέχρι του επομένους έτους. Ειρεσιώνη εκαλείτο και το άσμα.»\nΤο λεικό του Σούδα, μας κάνει γνωστή και μια άλλη παραλλαγή του ποήματος, το οποίο έψαλλαν σε άλλες περιοχές της Ελλάδας. (Όπως και σήμερα τα κάλαντα, ενώ έχουν ένα διαφορετικό λογοτεχνικό ύφος σε κάθε περιοχή, εκφράζουν τον ίδιο πόθο του ανθρώπου, για πλούτη και ευδαιμονία).\nΟ Πλούταρχος, στου «Παραλλήλους Βίους» και ειδικότερα στον «Βίο του Θησέα» αναφέρει ότι ο Θησέας μετά την επιστροφή του από την Κρήτη, ύστερα από τη γνωστή του περιπέτεια με τον Μινώταυρο, καθιέρωσε προς τιμή της Αθηνάς και του Απόλλων, θεού του Πνευματικού Φωτός, την γιορτή των Πυανεψίων. Γιορτή που έδωσε το όνομα της στον φθινοπωρινό μήνα Πυανεψίων (Οκτώβριος-Νοέμβριος).\nΣ’ αυτή τη γιορτή, που θεωρείτο η απαρχή του θρησκευτικού έτους, έκαναν ευχαριστίες στους θεούς, (προσφορά των απαρχών-κυρίως κυάμων) για τη συγκομιδή των φθινοπωρινών καρπών και ζητούσαν τη συνδρομή τους στην αρχή της νέας σποράς. Αγόρια που είχαν και τους δύο γονείς (αμφιθαλές) περιέφεραν τον κλάδο της Ειρεσιώνης και τραγουδούσαν:\n«Ειρεσιώνη σύκα φέρει και πίονας άρτους και μέλι εν κοτύλη και έλαιον αναψήσασθαι, και κύκλικ’ εύζωρον, ως άν μεθύουσα καθεύδη»\n«Ειρεσιώνη φέρει σύκα και πλούσια ψωμιά, και μέλι σε αγγείο και λάδι για φωτισμό, και ποτήρι με κρασί καθαρό από το οποίον μπορεί να μεθύσει, ώσπου να κοιμηθεί» (από εργασία της Δ. Καλλέργη).\nΠαρόμοιες θρησκευτικές εκδηλώσεις γινόντουσαν τον μήνα Θαργηλίωνα (Μάιος-Ιούνιος), προς τιμήν και πάλι του Απόλλωνα και της αδελφής του Άρτεμης. Στις γιορτές αυτές, οι πιστοί ζητούσαν από τους θεούς, να προστατέψουν τις καλλιέργειες ώστε να ευοδωθεί η συγκομιδή. Και στα Θαργήλια, τα παιδιά έψαλλαν την Ειρεσιώνη από σπίτι σε σπίτι και οι οικοδεσπότες τους έδιναν γλυκίσματα και απ’ όλα τα είδη των καρπών.\nΓια τους αρχαίους Έλληνες, το νέο έτος άρχιζε με την πρώτη σελήνη (νουμηνία), μετά το θερινό ηλιοστάσιο, και είναι γνωστό σε μας ως αττικό έτος. Το αττικό έτος, είχε αρχή του την πρώτη μέρα, της πρώτης σελήνης, η οποία ήταν και αρχή, του πρώτου μήνα του Εκατομβαίωνα (Ιούλιο-Αύγουστο). Τα «Πρωτοχρονιάτικα έθιμα« είχαν και έχουν την αφετηρία τους στην αρχή του κάθε έτους, ανεξαρτήτως πότε αυτό αρχίζει, σε οποιαδήποτε χρονική εποχή ή σε κάθε λαό. Επειδή όμως, όπως αναφέρθηκε και πιο πάνω, τον μήνα Πυανεψίωνα άρχιζε το θρησκευτικό έτος και η σπορά, τα έθιμα και οι ευχές για καλή Χρονιά (η Ευετηρία), είχαν αυτη την περίοδο θεοποιηθεί σε πολλές πόλεις, στις οποίες υπήρχαν αγάλματα και ναοί αφιερωμένοι στη θεά Ευετηρία Σεβαστή.\nΣύμφωνα με το Ιουλιανό ημερολόγιο, η αρχή του σημερινού έτους, αρχίζει με τον μήνα Ιανουάριο, ο οποίος ήταν αφιερωμένος στον διπρόσωπο θεό των Ρωμαίων, Ιανό.\nΤον παρίσταναν με δύο πρόσωπα που κοιτάζουν σε αντίθετες κατευθύνσεις, το ένα μπροστά και το άλλο πίσω. Ο μύθος θέλει τον Ιανό σαν τον βασιλιά που την εποχή του οι άνθρωποι είχαν ζήσει την Χρυσή Εποχή, με αφθονία αγαθών και σταθερή ειρήνη.\nΟι Ρωμαίοι γιόρταζαν και τιμούσαν κάθε αρχή του χρόνου τον Ιανό, με τις περίφημες καλένδες (kalendae). Γιορτές με πλούσια δείπνα και ξεφαντώματα. Το έθιμο αυτό το μετέφεραν, αργότερα, και το επαναλάμβαναν στην αρχή κάθε μήνα. Στις καλένδες, με άσματα που έψαλλαν, τα οποία είχαν ”αίτημα” τη χαρά και τον πλούτο, διατηρούσαν τις αρχαίες Ελληνικές γιορτές της Ειρεσιώνης.\nΑπό τις Ρωμαϊκές καλένδες, φτάσαμε στα γνωστά σε όλους μας σημερινά κάλαντα. Τα ψάλλουν παιδιά, μοιράζοντας ευχές και χαμόγελα, όπως και τότε, κάθε αρχή του χρόνου, με την ελπίδα ότι ο νοικοκύρης του σπιτιού θα είναι ανοιχτοχέρης και φιλόξενος μαζί τους.


«Μίνι» οικουμενική προτείνει ο Κοτζιάς σε κυβέρνηση και αντιπολίτευση - ΠΟΛΙΤΙΚΗ - XrimaOnline.gr\nΚάτι σαν... μια μικρή οικουμενική κυβέρνηση προτείνει την Τετάρτη ο Νίκος Κοτζιάς, με σχετική επιστολή που έστειλε ο πρώην υπουργός Εξωτερικών και νυν επικεφαλής της κίνησης ΠΡΑΤΤΩ προς αρχηγούς όλων των κοινοβουλευτικών κομμάτων, εκτός της Ελληνικής Λύσης, ζητώντας «την από κοινού επεξεργασία ενός κοινού προγράμματος στόχων και δράσης».\nΟι συνεργάτες του κ. Κοτζιά αναφέρουν πως σήμερα η ανάγκη για μια πολιτική με όραμα, στρατηγική και δημοκρατικό πάθος είναι ακόμα μεγαλύτερη. Επισημαίνουν ότι υπάρχει ανάγκη για τη δημιουργία μιας μεγάλης συμμαχίας όλων των δυνάμεων, που αυτοπροσδιορίζονται ως δημοκρατικές – προοδευτικές και πατριωτικές. Κοινωνικές και Πολιτικές. Υπογραμμίζουν ότι οφείλουμε, όλοι μαζί, να παρουσιάσουμε στον ελληνικό λαό μια ελπίδα, ένα μέτωπο, μια διέξοδο και ένα σχέδιο για το αύριο.


Τετ, 17/11/2021 - 09:33\nΤο γεγονός ότι το ΔΗΚΟ μετά τις βουλευτικές εκλογές του περασμένου Μάϊου κατέβασε τους τόνους και έριξε στην προσοχή του σε μια προσπάθεια ανασύνταξης δυνάμεων αλλά και διερεύνησης των τρόπων με τους οποίους το 2023 θα γίνει ξανά κόμμα εξουσίας είναι ευρέως αποδεκτό.\nΟι τόνοι κατέβηκαν, η σκληρή αντιπολίτευση αποτελεί παρελθόν και στην Πινδάρου διαισθανόμενοι την προοπτική μιας συνεργασίας με το κόμμα του Νικόλα Παπαδόπουλου, διερευνούν τις πιθανότητες τους.\nΧθες αίσθηση προκάλεσε η ανακοίνωση του Δημοκρατικού Συναγερμού αναφορικά με την πρόταση του ΔΗΚΟ για επίλυση του ζητήματος που δημιουργήθηκε με την κρατική χορηγία. Το ΔΗΚΟ είναι ένα εκ των κομμάτων που καλείται να επιστρέψει χρήματα από τη χορηγία που έλαβε μετά τα ποσοστά που έλαβε στις βουλευτικές εκλογές.\nΟ Δημοκρατικός Συναγερμός με ανακοίνωση του έσπευσε να αναφέρει πως η πρόταση του ΔΗΚΟ για χρηματοδότηση των κομμάτων είναι τεκμηριωμένη και έχει λογική προσέγγιση.\n«Πρέπει ως Βουλή των Αντιπροσώπων να εξετάσουμε τα θέματα που εγείρονται και να δρομολογήσουμε τη σωστή λύση. Παράλληλα πρέπει να διασφαλίσουμε ότι θα βρεθεί ένας ασφαλής τρόπος ώστε τα πολιτικά κόμματα που μένουν εκτός Βουλής, να επιστρέφουν τα χρήματα», έλεγε η ανακοίνωση.\nΠολλοί συνέδεσαν την εξέλιξη με την πολύ προσεκτική στάση που τηρούν και τα δύο κόμματα το τελευταίο διάστημα στις τοποθετήσεις τους, ιδιαίτερα σε ζητήματα που στο παρελθόν αποτελούσαν πηγή αντιπαλότητας.


Ιστορικά Διοργανώσεων-Ποδόσφαιρο και Μπάσκετ\nΙστορικά Νικητών σε Διοργανώσεις Ποδοσφαίρου και Μπάσκετ\nΤο Sportdata.gr σας προσφέρει τα ιστορικά records των μεγάλων διοργανώσεων και πρωταθλημάτων του πλανήτη. Στις σελίδες μπορείτε να δείτε τους νικητές των προηγούμενων διοργανώσεων σε επιλεγμένα πρωταθλήματα.\nΟι σελίδες χωρίζονται σε δύο κατηγορίες: Ποδόσφαιρο και Μπάσκετ. Αφού επιλέξετε κάποια απο τις κατηγορίες, μπορείτε μέσω του αριστερού μενού να δείτε τις λίστες.\nΣτην κατηγορία του ποδοσφαίρου περιλαμβάνονται διεθνείς διοργανώσεις εθνικών ομάδων όπως και πρωταθλήματα σε συλλογικό επίπεδο. Αναλυτικά οι σελίδες είναι: Παγκόσμιο Κύπελλο, Ευρωπαϊκό Πρωτάθλημα, Κύπελλο Εθνών Αμερικής, Κύπελλο Εθνών Αφρικής, Κύπελλο Εθνών Ασίας, Confederations Cup, Ισπανικό Πρωτάθλημα, Γερμανικό Πρωτάθλημα, Αγγλικό Πρωτάθλημα, Ιταλικό Πρωτάθλημα, Γαλλικό Πρωτάθλημα, Κυπριακό Πρωτάθλημα, Ελληνικό Πρωτάθλημα (Super League και Κύπελλο). Επίσης περιλαμβάνονται τα ιστορικά των διοργανώσεων του Τσάμπιονς Λιγκ και Γιουρόπα Λιγκ.\nΣτην κατηγορία του μπάσκετ περιλαμβάνονται επίσης διεθνείς διοργανώσεις εθνικών ομάδων όπως και το ελληνικό πρωτάθλημα μπάσκετ. Αναλυτικά οι σελίδες είναι: Ολυμπιακοί Αγώνες, Μουντομπάσκετ, Ευρωμπάσκετ και Ευρωλίγκα. Επίσης περιλαμβάνονται τα ιστορικά των διοργανώσεων της Basket League (A1) και του Κυπέλλου.\nΗ πλειοψηφία των σελίδων περιλαμβάνει τον Πρωταθλητή/Κυπελλούχο κάθε διοργάνωσης, τον Φιναλίστ/Δεύτερο, Τρίτο και Τέταρτο, όπως επίσης και την διοργανώτρια χώρα αν η διοργάνωση είναι διεθνής.


Ή μάλλον, δεν διέθετε πια. Ωστόσο, η απίστευτη επιμονή και ψυχραιμία του Μπασάρ αλ-Άσαντ τον έκαναν το μοναδικό επικεφαλής εκτελεστικής εξουσίας στον κόσμο που επέζησε από μια συντονισμένη επίθεση από ένα τεράστιο αποικιοκρατικό συνασπισμό με τη καθοδήγηση της Ουάσιγκτον, και ο οποίος επανεξελέγη με μεγάλη πλειοψηφία από το λαό του.\nΟ Μπασάρ ελ Άσαντ δεν ήθελε να ασχοληθεί με την πολιτική. Έμελλε να γίνει οφθαλμίατρος.\nΩστόσο, με το θάνατο του αδελφού του Μπασέλ, επέστρεψε από το Ηνωμένο Βασίλειο, όπου σπούδαζε, και συμφώνησε να υπηρετήσει την πατρίδα του και τον πατέρα του.\nΜετά το θάνατο του τελευταίου, συναίνεσε ως διάδοχός του, να διατηρηθεί η ενότητα της χώρας.\nΤα πρώτα χρόνια κυβέρνησης του ήταν μια προσπάθεια να αλλάξει τη σύνθεση των κοινωνικών τάξεων, προκειμένου να καταστεί δυνατό ένα δημοκρατικό σύστημα το οποίο δεν του το ζήτησε κανείς. Υπομονετικά, διέλυσε το αυταρχικό σύστημα του παρελθόντος και ξεκίνησε να συνδέσει τον πληθυσμό με τη δημόσια ζωή.\nΩστόσο, μόλις ήρθε στην εξουσία, ενημερώθηκε ότι οι Ηνωμένες Πολιτείες είχαν αποφασίσει να καταστρέψουν τη Συρία. Και συνεπώς η προεδρία του κατευθύνθηκε κυρίως προς την ενίσχυση του Συριακού Αραβικού Στρατού, την ανάπτυξη εξωτερικών συμμαχιών, και προσπάθειες να ματαιωθεί η συνωμοσία.\nΑπό το 2005, με την επιτροπή Mehlis, είχε να αντιμετωπίσει την αντίθεση ολόκληρου του κόσμου που τον κατηγορούσε για τη δολοφονία του Ραφίκ Χαρίρι.\nΑλλά δεν ήταν παρά το 2011 που ενώθηκαν οι αποικιακές δυνάμεις τόσο κατά του ίδιου προσωπικά όσο και εναντίον της Συρίας.\nΜεγάλη ήταν η έκπληξή του, στην αρχή των γεγονότων, όταν δέχτηκε μια αντιπροσωπεία από τη συριακή πόλη όπου είχε πραγματοποιηθεί η μεγαλύτερη διαδήλση, να ακούσει το μοναδικό της αίτημα για την εκδίωξη των Αλαουιτών από τη πόλη. Αηδιασμένος, έθεσε τέρμα στη συνέντευξη και αποφάσισε να υπερασπιστεί μέχρι τέλους το συριακό πολιτισμό του «να ζήσουμε μαζί».\nΓια τρία χρόνια, ο ντροπαλός γιατρός μετατράπηκε σε πολέμαρχο.\nΥποστηριζόμενος πρώτα σχεδόν αποκλειστικά από το στρατό του, και στη συνέχεια σταδιακά από τον λαό του, εξελέγη στη μέση του πόλεμου για μια τρίτη θητεία με το 88,7% των εκφραζόμενων ψήφων, ήτοι το 65% του εκλογικού σώματος. Η ομιλία της ορκωμοσίας του, εκφράζει πόσο πολύ έχει αλλάξει την πορεία των γεγονότων [ 1 ].\nΤον ιδεαλισμό που εξέφρασε είναι πρώτα η υπηρεσία της δημοκρατικής πατρίδας. Αγωνίστηκε για να υπερασπιστεί αυτούς τους άντρες και γυναίκες που προορίζονταν να ζήσουν κάτω από τη μπότα μιας θρησκευτικής δικτατορίας στην υπηρεσία του ιμπεριαλισμού. Και μερικές φορές, πάλεψε γι 'αυτούς, και παρά τη θέλησή τους, αγωνίστηκε για αυτούς με την αμφιβολία ότι θα έφτανε στη νίκη, προτιμώντας να πεθάνει για τη Δικαιοσύνη παρά να δεχθεί τη χρυσή αλλά αισχρή εξορία, που του πρότειναν οι «Δυτικοί».\nΚαι όμως, λίγο πριν, οι δικτάτορες Ζίνε ελ-Αμπιντίν Μπεν Αλί και Χόσνι Μουμπάρακ είχαν παραδοθεί με τις πρώτες εντολές της Ουάσιγκτον, και είχαν αφήσει τις χώρες τους στα χέρια των Αδελφών Μουσουλμάνων. Ακόμη χειρότερα, ο Hamad bin Khalifa Al Thani παραιτήθηκε, σαν υπάκουο παιδί, στο πρώτο συνοφρύωμα του Μπαράκ Ομπάμα, προτιμώντας να απολαύσει το κλεμμένο πλούτο του παρά να πολεμίσει.\nΕπρόκειτο αρχικά για τον Μπασάρ αλ-Άσαντ να αντέχει στα χτυπήματα του ιμπεριαλισμού.\nΑλλά ενώ πλησιάζει η νίκη, του ήρθε η θέληση να προχωρήσει περαιτέρω, να αμφισβητήσει το παγκόσμιο χάος.\nΑνακαλύφθηκε ως πραγματικός επαναστατικός ηγέτης, όπως ο Ούγκο Τσάβες τον είχε καταλάβει, ενώ ο κόσμος τον πέρναγε ακόμα σαν παιδί του μπαμπάκα του. Και ως τέτοιος, και ανεξάρτητα από το κακούργημα ορισμένων πολιτικών, δεν μπορεί παρά να υπερασπιστεί τον παλαιστινιακό λαό που σφαγιάζεται από του Ισραηλινού εποίκους στη Γάζα.\nΗ επανάσταση του Μπασάρ αλ-Άσαντ είναι πρωτίστως ένας απελευθερωτικός αγώνας κατά του θρησκευτικού σκοταδισμού, που ενσαρκώνεται στον αραβικό κόσμο από τις Ουαχαμπιτικές μοναρχίες της Σαουδικής Αραβίας και του Κατάρ.\nΕγγυάται την ελεύθερη ανάπτυξη του καθενός, ανεξάρτητα από τη θρησκεία του και ως εκ τούτου επιβεβαιώνεται ως κοσμικός, δηλαδή, αντιτίθεται στον θρησκευτικό κομφορμισμό. Θεωρεί ότι ο Θεός δεν ασπάζεται οποιαδήποτε συγκεκριμένη θρησκεία, αλλά ότι η Δικαιοσύνη είναι κοινή για όλους. Στην πραγματικότητα, επιστρέφει την πίστη στον Θεό στην ιδιωτική σφαίρα, για να γίνει η πηγή της δύναμης που επιτρέπει στον καθένα να πολεμήσει εναντίον ενός εχθρού ανώτερου σε δύναμη και να τον νικήσει συλλογικά.\nΌπως ο καθένας που έχει περάσει έναν πόλεμο, ο Μπασάρ αλ-Άσαντ δεν μπορούσε να δεχτεί την ιδέα ότι οι φρικαλεότητες που διαπράττονται ήταν από κακούς άνδρες που φύτευαν «τους κυνόδοντές τους στο συριακό σώμα, σπέρνοντας θάνατο και καταστροφή, καταβροχθίζοντας ανθρώπινα καρδιές και συκώτια, με σφαγές και αποκεφαλισμούς».\nΑν το αποδεχόταν, θα είχε χάσει κάθε ελπίδα στο ανθρώπινο είδος. Είδε πίσω από τις ενέργειές τους την επιρροή του διαβόλου, που τους χειραγώγησε μέσω των δήθεν «Αδελφών Μουσουλμάνων».\nΤο όνομα του «Διάβολου» κάνει ετυμολογικά αναφορά στο διπλό λόγο που εκφωνεί.\nΟ Πρόεδρος αλ-Άσαντ αποσυναρμολόγησε το σύνθημα της «Αραβικής Άνοιξης», που δημιουργήθηκε από το Στέιτ Ντιπάρτμεντ για να τοποθετήσει τους Αδελφούς Μουσουλμάνους στην εξουσία στο Μαγρέμπ, στο Λεβάντε, και στο Κόλπο. Παντού, η υποτέλεια στον ιμπεριαλισμό ακολουθούταν από τις αποικιακές σημαίες, από εκείνη της Ουαχαμπιτικής μοναρχίας των Senoussi στη Λιβύη, από εκείνη της γαλλικής εντολής στη Συρία, επικαλουμένη παραδόξως «την επανάσταση» στο πλευρό των τύραννων του Ριάντ και της Ντόχα.\nΟ πόλεμος ήταν για τον ίδιον ένα μακρινό μονοπάτι.\nΤον έζησε καθοδηγούμενος από την ηθική του: η «εξυπηρέτηση του δημοσίου συμφέροντος», αυτό που οι Ρωμαίοι αποκαλούσαν «Republic, Res Publicum», που οι Βρετανοί θεωρούν ως μια χίμαιρα που κρύβει αυταρχικές φιλοδοξίες.\nΌπως ο Ροβεσπιέρος «ο Αδιάφθορος», κατάλαβε ότι η υπηρεσία αυτή δεν χωρά καμία προδοσία, ήτοι καμιά διαφθορά. Όπως και ο πατέρας του, ο Χάφεζ αλ Άσαντ, ζει απλά και αποφεύγει την επιδεικτική πολυτέλεια ορισμένων στελεχών του εμπορίου και της βιομηχανίας, και ας είναι από το συγγενικό περιβάλλον του.\nΈγινε επαναστατικός ηγέτης.\nΟ μόνος αρχηγός εκτελεστικής εξουσίας στον κόσμο που επιβίωσε από μια συντονισμένη επίθεση ένα μεγάλο αποικιοκρατικό συνασπισμό που ηγείται από την Ουάσιγκτον και που εύκολα επανεξελέγη από τον λαό του.\nΚαι με αυτό το τρόπο, μπήκε στην ιστορία.\n[ 1 ] " Εναρκτήρια ομιλία του προέδρου Μπασάρ αλ-Άσαντ "από τον Bashar al-Assad, Voltaire Network 16 Ιουλίου 2014.\nΤιερί Μεϊσάν 26.7.2014\nΑναρτήθηκε από Christian Haccuria στις 6:00 μ.μ.\nange-ta 28 Ιουλίου 2014 - 4:38 μ.μ.\nσωστός ο Τιερί!\nΤο ζήτημα είναι αν θα δικαιωθεί και μαζύ με αυτνό αν θα σωθούμε από ένα πόλεμο που θα ρίξει την ανθρωπότητα στα μαύρα σκοτάδια για την τρίτη και φαρμακερή χιλιετία της μ. Χ.


Posted on Σεπ 13 2015 - 10:09μμ by sofia\nOmbre Girl του iLikeBeauty.Gr-Online Beauty Booking & Shopping επέλεξε να γίνει η Χριστίνα Βροντάνη – με τη συμμετοχή της στον απίθανο, καλοκαιρινό μας διαγωνισμό «Are you a Balayage or Ombre Girl?» – και το πέτυχε!\nΗ Χριστίνα Βροντάνη μαζί με την Beauty Editor του iLikeBeauty.Gr – Σοφία Λεμπίδα – και τον ιδιοκτήτη του Πολυχώρου Ομορφιάς Color Experts, Παναγιώτη Τρύφωνος.\nΤο ραντεβού για Ombre κλείστηκε στον Πολυχώρο Ομορφιάς Color Experts, Β.Λάσκου 38, στο Παγκράτι το απόγευμα της Τετάρτης 9/9/2015, όπου και την υποδέχθηκε ο Παναγιώτης Τρύφωνος, ιδιοκτήτης του Πολυχώρου Ομορφιάς & επικεφαλής της δημιουργικής ομάδας Color Experts.\nΤην νικήτρια του iLikeBeauty.Gr – Χριστίνα Βροντάνη – υποδέχθηκε ο Παναγιώτης Τρύφωνος.\nΤο χρώμα των μαλλιών της δεν είχε φρεσκαριστεί για αρκετό καιρό, με αποτέλεσμα ένα αρκετά μεγάλο τμήμα κοντά στις ρίζες να είναι σκούρο σε καστανή απόχρωση, ενώ τα υπόλοιπα μαλλιά ήταν βαμμένα σε καστανοκόκκινο χρώμα, που είχε ξεθωριάζει από τον ήλιο.\nΈτσι, λοιπόν, ο Παναγιώτης της πρότεινε να κρατήσει το φυσικό της χρώμα στο επάνω μέρος και να ξανοίξουν τα κάτω, φροντίζοντας βέβαια τα «σβησίματα» από το σκούρο προς το ανοιχτόχρομο να δίνουν ένα αρμονικό αποτέλεσμα. Σειρά, είχε, λοιπόν, η επιλογή των χρωμάτων.\nΗ τεχνική Ombre απαιτεί πολύ μεγάλη προσοχή στο πως θα «δέσουν» χρωματικά το σκούρο με το πιο ανοιχτόχρωμο μέρος και αυτό απαιτεί γνώση και δεξιότητα, που μόνοι οι έμπειροι Hair Colorists μπορούν να εφαρμόσουν επιτυχώς, για αυτό και οι Color Experts μας συνέστησαν να αποφύγουμε να κάνουμε μόνες μας Ombre στο σπίτι.\nΚατά τη διάρκεια της επίσκεψής της, η Χριστίνα επισκέφθηκε επίσης το Nail Bar του Πολυχώρου για ένα απαραίτητο Μανικιούρ, που έγινε παράλληλα με το Χτένισμα.\nΙδού, λοιπόν, η αλλαγή της! Τι λέει η ίδια για το Ombre Look στο μαλλιά της; Η Χριστίνα ενθουσιάστηκε με το αποτέλεσμα, καθώς αυτό που ήθελε εξαρχής ήταν ένα αποτέλεσμα φωτεινό, αλλά και πολύ φυσικό ταυτόχρονα και οι Color Experts το πέτυχαν απόλυτα!\nΓια να διατηρήσει λαμπερό το χρώμα των μαλλιών της, ο Παναγιώτης πρότεινε στη Χριστίνα το Σαμπουάν & την Μάσκα Ενυδάτωσης από τη σειρά Επαγγελματικής Περιποίησης Color Saver της FarmaVita.\nΕπιπλέον, επειδή η Χριστίνα κάνει styling με πρέσα ισιώματος, της συνέστησε το Spray K.Liss, που εξαλείφει την ψαλίδα και τις σπασμένες άκρες, όταν έρθει σε επαφή με τη θερμότητα του σεσουάρ ή της πρέσας, βοηθώντας την υδρολυμένη κερατίνη να διεισδύσει στην τρίχα και να την αναδομήσει σε βάθος.\nΕυχαριστούμε θερμά τον Πολυχώρο Ομορφιάς Color Experts για την υποδοχή & της φιλοξενία του Ombre Girl μας – Χριστίνας Βροντάνη – καθώς και για τις πολύτιμες συμβουλές που έδωσε στην νικήτρια του διαγωνισμού μας.


60 χρόνια Α' Εθνική: Σαν σήμερα 2 Φεβρουαρίου\n2 Φεβρουαρίου 2020, 04:25\nΗ ΑΕΚ έχει κλείσει τον πρώτο γύρο στην κορυφή και τρεις βαθμούς μπροστά από τον Ολυμπιακό. Το ντέρμπι στο «Νίκος Γκούμας» είναι κρίσιμο και όλα τα μάτια πέφτουν εκεί. Ο Γιώτης Τσαλουχίδης με κεφαλιά ανοίγει το σκορ στο 38’, αλλά στο 44’ ο Βασίλης Δημητριάδης με νέα κεφαλιά ισοφαρίζει στο τελικό 1-1. Η ΑΕΚ κρατάει τη διαφορά των τριών βαθμών, με την οποία και θα πάρει τελικά το πρωτάθλημα.\nΛίγοι φίλοι του Παναθηναϊκού πηγαίνουν στο «Σπύρος Λούης» να δουν την ομάδα τους να αντιμετωπίζει τον Απόλλωνα, αν και λίγους μήνες πριν έχει κάνει τη μεγάλη ευρωπαϊκή πορεία. Ο Απόλλων κάνει μια ακόμα "ζημιά", αφού τον νικά με 2-0 (12’ σουτ, 48’ σουτ Ντικουμέ). Ο Παναθηναϊκός τελικά μετά από 20 και πλέον χρόνια δεν βγαίνει στην Ευρώπη.\nΤο 2008 δεν έχει ξεκινήσει καλά για τον Ατρόμητο αφού έχει χάσει τέσσερα παιχνίδια. Ο αγώνας του στο Περιστέρι με την Ξάνθη δεν του επιφυλάσσει κάτι καλύτερο καθώς γνωρίζει την ήττα με 3-2 (68’ σουτ, 77’ σουτ Τσίγκας – 28’ κεφαλιά Λαμπριάκος, 45’ σουτ, 59’ φάουλ Γκρζέλακ). Στο παιχνίδι αυτό ο Γιώργος Ανατολάκης έφτασε τις 400 συμμετοχές στην Α’ Εθνική.\nΗ μοίρα παίζει άσχημο παιχνίδι σε δύο πρώην συμπαίκτες στην ΑΕΚ και διεθνείς, καθώς φεύγουν από τη ζωή την ίδια μέρα. Ο Μίλτος Παπαποστόλου σε ηλικία 82 ετών, μετά από μακροχρόνια ασθένεια, και ο Γιώργος Πετρίδης σε ηλικία 79 ετών, όταν χτυπήθηκε από μηχανή στο δρόμο. Ο Παπαποστόλου έκανε και μεγάλη προπονητική καριέρα.


Εξαρθρώθηκε σπείρα που έκλεβε πολυτελή τζιπ στην Κασσάνδρα | Ελλάδα Ειδήσεις\nΕξαρθρώθηκε σπείρα που έκλεβε πολυτελή τζιπ στην Κασσάνδρα\nΑπό τα μέσα Ιουλίου οι δράστες αφαίρεσαν, στην ευρύτερη περιοχή της Κασσάνδρας, τέσσερα πολυτελή αυτοκίνητα και προσπάθησαν να κλέψουν ένα ακόμη.\nΓΡΑΦΕΙ: THETOC TEAM published 08 Αυγ. 17 (14:52)\nΣτη συνέχεια, παρέκαμπταν τα συστήματα ασφαλείας συνδέοντας με τα καλώδια κάτω από το τιμόνι μία συσκευή διάγνωσης εγκεφάλου που διέθετε ο 33χρονος.\nΤα αυτοκίνητα μεταφέρονταν σε προσωρινή κατοικία των συλληφθέντων, σε περιοχή της Χαλκιδικής, όπου τα σκέπαζαν για να μην εντοπίζονται, παραποιούσαν τα στοιχεία κυκλοφορίας τους και τα μετέφεραν εκτός χώρας.\nΘεσσαλονίκη: Έσπασαν την τζαμαρία των ΕΛΤΑ - Άρπαξαν χρηματοκιβώτιο με 4.000 ευρώ\nΛΥΘΗΚΕ ΤΟ ΜΥΣΤΗΡΙΟ 21&nbspΑπρ&nbsp2021 |&nbsp09:51


Οικοδόμος: Δεν θα εκφράσω δημόσια την άποψή μου για το εκλογικό αποτέλεσμα\nΤα αποτελέσματα των δυο τελευταίων εκλογικών αναμετρήσεων καταγράφουν σε μεγάλο βαθμό την σήψη της ελληνικής κοινωνίας και αναδεικνύουν νικήτριες με συντριπτική υπεροχή τις δυνάμεις που μας οδήγησαν στην παρακμή. Η επόμενη μέρα των εκλογών βρίσκει την μεγάλη πλειοψηφία των Ελλήνων ψηφοφόρων ανακουφισμένη για το σχηματισμό «μιας» κυβέρνησης, να φαντασιώνεται πως θα είναι επαναδιαπραγματεύσιμο το βιοτικό της επίπεδο. Έναν πολύ μεγάλο αριθμό συμπολιτών μας να απέχουν, γενικώς. Ένα σημαντικό κομμάτι του λαού που πίστεψε σε αυταπάτες, να απογοητεύεται από το εκλογικό αποτέλεσμα αλλά και από τη στάση της ηγεσίας του ΣΥΡΙΖΑ, κυρίως μετεκλογικά («θα είμαστε μια υπεύθυνη αντιπολίτευση» και πολλά άλλα…).\nΒρίσκει ένα ανησυχητικά μεγάλο κομμάτι του λαού συνεπές στο ραντεβού με τον εκφασισμό του. Τέλος, η επόμενη μέρα βρίσκει τους κομμουνιστές που αντιτάχτηκαν σ’ όλα αυτά, βαθιά λαβωμένους, μα και πεισμωμένους, να έχουν υποχωρήσει αριθμητικά αλλά κυρίως οπισθοχωρήσει από θέσεις μέσα στο κίνημα. Με λίγα λόγια το θηρίο αν και «λαβωμένο» νίκησε θριαμβευτικά για μια ακόμα φορά και απέδειξε στους λίγους που το αμφισβητούν πως είναι πολύ σκληρό για να πεθάνει.\nΗ βιαστική (για ποιο λόγο την επόμενη κιόλας μέρα των εκλογών;) απόφαση της ΚΕ του ΚΚΕ για το εκλογικό αποτέλεσμα αναλύει τα γεγονότα με έναν τρόπο που μπορεί να το κάνει κι ένας απλός φίλος του κόμματος. Περιγράφει όλα όσα ζήσαμε, το κλίμα μέσα στο οποίο έγιναν οι εκλογές και τις καταστάσεις που επηρέασαν το λαό στην κρίση του. Απαριθμεί από τα ρηχά κάποιες σημαντικές αιτίες, αποφεύγοντας να προχωρήσει βαθύτερα, σε μια πιο ουσιαστική ανάλυση αλλά και αυτοκριτική για το τι άλλο -εκτός από την ανωριμότητα του λαού- έφταιξε, για το πισωγύρισμα. Θέλω να πιστεύω πως θα υπάρξει πλήρης ανάδειξη και βαθύτερη ανάλυση των αιτίων (όπως λέει και ο τίτλος του κειμένου της απόφασης της ΚΕ, πρόκειται για «πρώτη τοποθέτηση»).\nΣκέφτηκα πολύ, ακόμα κι αν οι εκλογές μου δίνουν αυτήν την ευκαιρία, αν έχει νόημα να γράψω για μια ακόμα φορά αυτά που με απασχολούν και με προβληματίζουν σχετικά με το κόμμα, εμπλουτισμένα αυτή τη φορά και με μερικές προτάσεις μου σε κάποια ζητήματα.\nΌσες φορές το έκανα στο παρελθόν, αντιμετωπίστηκα κάπως «έντονα» από κάποιους συντρόφους-φίλους στην μπλογκογειτονιά, που μοιραζόμαστε την ίδια αγωνία για το καλό του κόμματος και της μεγάλης υπόθεσης της εξουσίας της εργατικής τάξης, αντιμετωπίζουμε όμως κάποια ζητήματα με διαφορετική οπτική. Δεν κρύβω πως αυτή η αντιμετώπιση με απογοήτευσε προς στιγμή. Έπρεπε συνεχώς να «απολογούμαι» για τα αυτονόητα, ενώ τα ουσιαστικά –για μένα- ζητήματα που έβαζα, έμεναν στο περιθώριο ή παρερμηνευόντουσαν. Ένας ακόμα λόγος για την αναποφασιστικότητά μου είναι πως αυτές οι μέρες βρίσκουν τους κομμουνιστές σε άσχημη ψυχολογική κατάσταση, μετά από μια υπεράνθρωπη προσπάθεια που κατέβαλαν για πολλές βδομάδες. Τα νεύρα είναι τεντωμένα και ο κίνδυνος να παρερμηνευτούν κάποιες απόψεις ακόμα μεγαλύτερος. Έτσι, σκέφτηκα πολύ για το αν πρέπει να προσθέσω ένα ακόμα κείμενο στα τόσα που γράφονται και θα γραφτούν.\nΌμως τι θα γίνει από εδώ και πέρα; Θα τα παρατήσουμε; ΟΧΙ! Όπως κάναμε σε ακόμα πιο δύσκολες καταστάσεις στο παρελθόν, καλούμαστε να μαζέψουμε τα κομμάτια μας, να βρούμε τι φταίει, να ανασυντάξουμε τις δυνάμεις μας και να τραβήξουμε μπροστά.\nΕίμαι θυμωμένος όταν διαβάζω διάφορες κριτικές στο διαδίκτυο γραμμένες σε γλώσσα που είναι μεν οικεία στα μέλη και στελέχη του κόμματος, απωθεί όμως κάπως τους μη εξοικειωμένους. Προσωπικά, μπορώ να την κατανοήσω όμως παραδέχομαι πως συχνά με ενοχλεί. Έχω την εντύπωση πως όσοι βρίσκονται κοντά μας αλλά κι αυτοί που απομακρύνθηκαν, έχουν ανάγκη από λόγο -γραπτό ή προφορικό- απλό και κατανοητό και από το κόμμα αλλά και από όσους εκφράζονται υπέρ αυτού.\nΠρέπει να βγούμε να πούμε απλά και ξεκάθαρα στο λαό ότι χάσαμε και αυτή τη μάχη. Δεχτήκαμε ένα συντριπτικό πλήγμα σε πολιτικό, αλλά το πιο σημαντικό, σε ιδεολογικό επίπεδο. Δεν μένω στο 4,5%. Η ήττα δεν θα έδειχνε συντριπτική αν παράλληλα κάτι «περπατούσε» στην κοινωνία. Αν υπήρχε κινητικότητα στους χώρους δουλειάς, στα συνδικάτα. Αν εξαιρέσουμε τον ηρωικό αγώνα των χαλυβουργών και μερικές ασύνδετες μεταξύ τους κινητοποιήσεις άλλων εργαζομένων, η κατάσταση δεν προκαλεί ικανοποίηση. Πόσος καιρός πέρασε από την τελευταία γενική απεργία; Αγώνας που, έστω και με αυτήν την αναποτελεσματική μορφή δημιουργεί μια κίνηση, αναγκάζει τα μάτια όλων να δουν πως κάποιοι αντιδρούν και αντιστέκονται.\nΤο μεγάλο ερώτημα που τίθεται είναι: «Γιατί χάσαμε;». Σ’ αυτό καλούμαστε να απαντήσουμε με ειλικρίνεια όλοι όσοι νοιαζόμαστε πραγματικά για το καλό του κόμματος, χωρίς χαρακτηρισμούς, προκαταλήψεις, αφορισμούς ή αποκλεισμούς. Και το κυριότερο με ανοιχτά αφτιά. Η απάντηση δεν μπορεί να δοθεί ούτε βιαστικά, ούτε μέσα από κάμποσες γραμμές ενός κειμένου. Είναι ένα ζήτημα πολύπλοκο που στην προσπάθεια για την ανάλυσή του παρουσιάζονται συνεχώς πολλές πτυχές.\nΤο γεγονός ότι το ΚΚΕ αξιοποιώντας τα εργαλεία της κοσμοθεωρίας του, αναλύει και «προβλέπει» σε μεγάλο βαθμό την πορεία των γεγονότων δεν είναι αρκετό. Αποδείχτηκε πως δεν είναι αρκετό ούτε να έχεις σταθερές θέσεις, να προτείνεις ξεκάθαρη συγκεκριμένη πολιτική, σε αντίθεση με τους αντιπάλους σου, να είσαι συνεπής στις αρχές σου και στην υπηρέτηση των συμφερόντων των εργαζομένων και των φτωχών.\nΤο ΚΚΕ δεν έπεισε το λαό. Και όταν σε έναν συνεχή διάλογο δεν μπορείς να πείσεις κάποιον κι αυτό επαναλαμβάνεται, τότε πρέπει να αναρωτηθείς μήπως κάπου ευθύνεσαι κι εσύ, γιατί δεν είναι δυνατόν όλοι οι συνομιλητές σου να υστερούν απέναντί σου διανοητικά… Όταν προσπαθείς να πείσεις τον συνομιλητή σου για την ορθότητα των θέσεών σου, δεν φτάνει να έχεις δίκιο, καλά επιχειρήματα ή να δικαιώνεσαι διαρκώς από τις εξελίξεις. Αυτό το τελευταίο ειδικά, θυμίζει τον άριστο μαθητή στην τάξη που (επειδή) πάντα ξέρει το μάθημα, σπάνια (όμως) γίνεται συμπαθής στους πολλούς συμμαθητές του.\nΣΤΟ ΣΗΜΕΙΟ ΑΥΤΟ ΚΟΒΩ ΤΟ ΚΕΙΜΕΝΟ ΠΟΥ ΕΙΧΑ ΣΚΟΠΟ ΝΑ ΑΝΕΒΑΣΩ ΣΗΜΕΡΑ στο οποίο αναλύω τις απόψεις μου για το εκλογικό αποτέλεσμα, κάνω κριτική για το τι –κατά τη γνώμη μου- φταίει για την χαμηλή ανταπόκριση των θέσεων του ΚΚΕ στο λαό, και διατυπώνω κάποιες προτάσεις για το σήμερα και πέρα.\nΑυτό το κείμενο κόντευα να το ολοκληρώσω χτες βράδυ, όμως συνέβη ένα γεγονός που με οδήγησε στο να πάρω την απόφαση να σταματήσω αφού δεν είχα πια τη διάθεση να το τελειώσω και δεν υπήρχε λόγος αφού δεν θα το δημοσίευα τελικά.\nΌπως γράφω και πιο πάνω, μερικές φορές κάποια κείμενά μου που αναφέρονταν στο ΚΚΕ προκάλεσαν τον «έντονο» σχολιασμό κάποιων συντρόφων-φίλων μπλόγκερς και μερικών σχολιαστών (ανώνυμων και μη).\nΤο «ζουμί» αυτών των αντιδράσεων ήταν πως η δημόσια κριτική μου δεν βοηθάει το κόμμα και πως πρέπει όσα έχω να πω, να πάω στην ΚΟΒ της γειτονιάς μου και να τα πω εκεί. Οι αντιδράσεις για τα κείμενά μου δεν περιορίστηκαν στο δικό μου μπλογκ. Διάβασα ανάλογα σχόλια και σε άλλα μπλογκς. Σε ένα μάλιστα από αυτά κάποιος σύντροφος έγραφε πως δεν άντεξα το εκλογικό αποτέλεσμα (5 Μάη) και κάποιος άλλος πως προβάλω ιδιαίτερα το «εγώ» μου (!). Σεβαστή απολύτως η άποψή τους. Επί της ουσίας των κειμένων όμως δεν πήραν θέση (δικαίωμά τους επίσης).\nΣτενοχωρήθηκα πολύ είναι η αλήθεια γιατί ποτέ δεν πίστεψα πως η ελεύθερη έκφραση της γνώμης μου ήταν να δυνατόν να βλάψει κάποιον, πόσο μάλλον το κόμμα. Τι ήταν άλλωστε αυτά τα κείμενα; Τι τρομερό ήταν αυτό που έγραφα για να προκύψουν τέτοιες αντιδράσεις; Θέματα που αφορούν το κόμμα και τη σχέση του με το λαό και συζητούμε στο σπίτι, στη δουλειά, με τους φίλους. Τα ίδια θέματα που συζητά πολύς κόσμος, όσο κι αν κάποιοι από εμάς δεν θέλουν ή κάνουν πως δεν τα ακούνε. Απάντησα στην άποψη αυτή των συντρόφων, με επιχειρήματα (προφανώς δεν τους έπεισα, αλλά έτσι είναι ο διάλογος). Όμως μια πικρή γεύση μου έμεινε.\nΌταν άνοιξα το μπλογκ δεν είχα σκεφτεί την σημερινή εξέλιξή του (στη θεματολογία). Το άνοιξα για να εκφράσω πράγματα (μην τα αναλύω πάλι) που μάζευα μέσα μου από καιρό, τεχνικά, επαγγελματικά, κοινωνικά, πολιτικά κλπ. Για να εκφράζομαι με τον ίδιο τρόπο όπως και στην «κανονική» ζωή μου. Με το θάρρος της γνώμης μου, με αλήθεια και ειλικρίνεια. Δεν άνοιξα ένα «στρατευμένο» μπλογκ που θα κάνει πολιτική υπέρ του ΚΚΕ, όσες φορές όμως χρειάστηκε το υπερασπίστηκα με όσες ιδεολογικοπολιτικές δυνατότητες διαθέτω, ξεκαθαρίζοντας πάντα σε όλους την σχέση μου μαζί του. Σχέση φιλική και συμπόρευσης, από όταν θυμάμαι τον εαυτό μου, χωρίς να είμαι μέλος του, και χωρίς να το εκφράζω απόλυτα (πιθανώς) ή να το εκπροσωπώ. Έχω ξαναπεί και το εννοώ, σε μια εποχή που πολλοί δηλώνουν πως είναι ό,τι τους κατέβει στο κεφάλι, πως θα ήθελα να μπορούσα να πω πως είμαι κομμουνιστής και να είμαι, δεν ξέρω όμως πόσο είμαι άξιος για να το κάνω.\nΉμουν πάντα ξεκάθαρος στις απόψεις μου, τις οποίες τις υπερασπίστηκα, ίσως και έντονα μερικές φορές. Με τον ίδιο τρόπο υπερασπίστηκα το ίδιο και όσους έστελναν τα σχόλιά τους. Όσο κι αν διαφωνούσα μαζί τους, προσπαθούσα να απαντώ σε όλα, με κόστος χρόνου κάποιες φορές, για να γίνεται διάλογος αλλά και για να μην δοθεί η λανθασμένη εντύπωση πως απαξιώνω αυτούς που έχουν διαφορετική από μένα άποψη.\nΠαρ’ όλα αυτά είχα σκοπό, αφού πέρασαν λίγες μέρες και τα αρχικά συναισθήματα (οργή και αηδία) έπαψαν να πρωταγωνιστούν, να ανεβάσω ένα κείμενο με την άποψή μου για το εκλογικό αποτέλεσμα.\nΌμως το άσχημο κλίμα που δημιουργήθηκε (και αποτυπώνεται στα σχόλια που γράφτηκαν), μετά την αναδημοσίευση από το γλόμπινγκ μιας ανάρτησης της συντρόφισσας-φίλης Black Bedlam με άφησε άναυδο.\nΤο ζήτημα που έβαλαν κάποιοι σύντροφοι ήταν πως τέτοια κείμενα κάνουν κακό στο κόμμα, το εκθέτουν στα μάτια του κόσμου, δίνουν λαβή για εκμετάλλευση σε αυτούς που γράφουν εσκεμμένα προβοκατόρικα εναντίον του και ρίχνουν το ηθικό των μελών και φίλων του ΚΚΕ, συνεπώς δεν πρέπει να δημοσιεύονται σε αυτοαποκαλούμενο φιλοΚΚΕ μπλογκ. Στην ανάρτηση αυτή όπως και στην αμέσως επόμενη του ίδιου μπλογκ με θέμα «πόσοανοιχτό πρέπει να είναι ένα φιλοΚΚΕ μπλογκ» έστειλα το παρακάτω σχόλιο:\n«Εκφράζω την διαμαρτυρία και τη θλίψη μου για ό,τι ακολούθησε την αναδημοσίευση του κειμένου της ββ. Αυτή η ατμόσφαιρα μου θυμίζει άλλες εποχές, που δεν έζησα αλλά διάβασα σε βιβλία επίσημων ντοκουμέντων του κόμματος.\nΚαλή δύναμη και καλή φώτιση σε όλους μας.»\nΔυστυχώς σήμερα το κλίμα έγινε ακόμα πιο βαρύ και μπήκε ζήτημα ακόμα και διακοπής λειτουργίας του γλόμπινγκ!\nΓενικά δεν ανήκω σ’ αυτούς που συνιστούν μονίμως ψυχραιμία. Προτιμώ αυτούς που υπερασπίζονται τις απόψεις τους με θέρμη (πάντα με επιχειρήματα εννοείται), ακόμα και με ένταση. Όμως εδώ δεν έχουμε να κάνουμε απλά με προσωπικές μας απόψεις. Ό,τι γράφουμε αφορά άμεσα το κόμμα και αυτό πρέπει να το έχουμε ΟΛΟΙ στο μυαλό μας. Όπως κάποιοι σύντροφοι πιστεύουν πως ανάλογα κείμενα βλάπτουν το κόμμα, με τον ίδιο τρόπο θα μπορούσε να πιστεύει κάποιος άλλος πως με τον τρόπο που οι ίδιοι αντιμετωπίζουν (είναι φυσικά δικαίωμά τους) αυτά τα κείμενα, βλάπτουν αυτοί το κόμμα.\nΟΛΟΙ λοιπόν έχουμε το δικαίωμα να εκφραζόμαστε, να κρίνουμε και να κρινόμαστε, να κατακρίνουμε και να κατακρινόμαστε, με ένταση ή χωρίς, με νεύρα ή με ηρεμία. Να γράφουμε ή να μην γράφουμε. Δεν έχω να χωρίσω κάτι με κανέναν από αυτούς που προαναφέρθηκα. Όσους γνώρισα μέσα από τα κείμενά τους και το διάλογο που κάναμε κατά καιρούς, ακόμα κι αν διαφωνήσαμε μερικές φορές, τους σέβομαι και τους εκτιμώ απεριόριστα. Κάποιους, το ξαναλέω, ακόμα κι αν διαφωνήσαμε μερικές φορές, τους θαυμάζω και τους ζηλεύω για την αντοχή και την προσφορά τους στο κόμμα.\nΤο κλίμα που έχει διαμορφωθεί στην μπλογκογειτονιά μας (δεν καταλογίζω σε κανέναν προσωπική ευθύνη) δεν σηκώνει βαθιά κριτική για το εκλογικό αποτέλεσμα, τουλάχιστον όχι δημόσια από τα μπλογκς. Ο Ριζοσπάστης στο παρελθόν δεν είχε ανάλογα προβλήματα, όταν δημοσίευε κριτικά κείμενά μου στα πλαίσια δημόσιων προσυνεδριακών διαλόγων, χωρίς -και τότε- να είμαι μέλος του κόμματος. Άλλαξαν οι εποχές φαίνεται. Γι’ αυτό δεν αναρτώ το κείμενο για το εκλογικό αποτέλεσμα, ολόκληρο, αυτολογοκρινόμενος για πρώτη φορά, για το καλό του κόμματος (θέλω να ελπίζω), έτσι όπως, έστω μια μερίδα συντρόφων το εννοεί.\nΉθελα πολύ να τα είχαμε λύσει όλα αυτά τα «προβλήματα» και να μην τρώμε τις σάρκες μας σήμερα. Φαίνεται όμως πως το χτύπημα που δεχτήκαμε ήταν πάρα πολύ δυνατό και μας άφησε έντονα σημάδια και πολύ κακή ψυχολογία. Θέλω να πιστεύω πως θα μαζέψουμε τα κομμάτια μας όσο γίνεται πιο γρήγορα. Αυτοί που πρέπει στο κόμμα, να βρουν τι είναι καλύτερο για το κόμμα και αυτούς που εκπροσωπεί. Να ανασυνταχτούμε και να ξαναβγούμε στους δρόμους. Ο δρόμος είναι ο καλύτερος «γιατρός».\nΚοιτάζω στην προεπισκόπηση τον τίτλο της ανάρτησης και μου έρχεται στο μυαλό μια φράση που λένε συχνά στο χωριό μου:\nΧέστηκ’ η φοράδα στ’ αλώνι!\nΤί'ναι τούτο ωρέ Οικοδόμε; Διαφήμιση αυτολογοκρισίας;\nΚατανοώ απόλυτα και δικαιολογώ σε ικανό βαθμό το πως κάποιος γίνεται υπερβολικός αναρτώντας γύρω του τοίχη προστασίας. Για να γίνω πιο σαφής: Δικαιολογώ τους μπλογκοσυντρόφους που γίνονται ενίοτε "βασιλικότεροι του βασιλέως" για να υπερασπίσουν αυτό που νιώθουν την ανάγκη να υπερασπίσουν, ακόμα κι αν καμιά φορά γίνονται αδίκως επικριτικοί κατά άλλων μπλογκοσυντρόφων που το υπερασπίζονται πιο κριτικά. Είναι φυσικό και ανθρώπινο. Δεν έχει για όλους το ίδιο ψυχικό βάρος ένα χαστούκι, πόσο μάλλον γι'αυτούς που αφιερώνουν μεγάλο κομμάτι της ζωής τους στον αγώνα. Αυτοί οι τελευταίοι λοιπόν λογικό είναι να εκλαμβάνουν πιο προσωπικά το χαστούκι, γνωρίζοντας εξ'άλλου το δίκαιο των ιδεών τους.\nΟ σεβασμός όμως στον άλλο δεν μπορεί να δοκιμάζει τον αυτοσεβασμό του έχοντος πιο κριτική θέση. Πιστεύω μεν πως αυτός πρέπει να ασκεί την κριτική του λαμβάνοντας υπόψη τα παραπάνω, όταν όμως θεωρεί ότι είναι προτιμότερη μια πρόσκαιρη αυτολογοκρισία αυτή πρέπει να γίνεται διακριτικά.\nΑυτή είναι η διαφωνία μου με το ποστ σου, την οποία όπως γνωρίζεις καταθέτω μαζί με την εκτίμησή μου στο πρόσωπό σου.\nΕντάξει, ξεπέρασα κατάτι τις δύο κουβέντες!\n26 Ιουνίου 2012 - 6:02 μ.μ.\nΟΧΙ φίλε. Δεν πουλάω κάτι για να έχω ανάγκη διαφήμισης. Καταθέτω ψυχή.\nΑν διαβάσεις προσεκτικά το κείμενο, θα καταλάβεις για ποιον λόγο λείπει η "διακριτικότητα" (διαφωνώ) όπως λες. Όλα παρεξηγούνται δυστυχώς. Η "διακριτικότητα" της αυτολογοκρισίας εύκολα μπορεί να θεωρηθεί σαν έλλειψη άποψης ή αποφυγή έκφρασής της για άλλους λόγους. Κάτι που δεν ισχύει σε καμιά περίπτωση.\nΤο ξέρω πως είναι μεγάλο (το κείμενο), νομίζω όμως πως είναι γεμάτο ουσία, και σεβασμό προς όλους. Και ξεκάθαρο επίσης στο τι εννοεί.\nΗ εκτίμηση είναι αμοιβαία και το ξέρεις.\n26 Ιουνίου 2012 - 6:16 μ.μ.\nΝα προσθέσω επίσης πως το ποστ γράφτηκε κυρίως γι' αυτούς που εδώ στο μπλογκ έχουμε αναπτύξει μια επικοινωνία και για όσους ανταλλάσσουμε απόψεις. Δεν μπορούσα λοιπόν να μην εκφράσω την άποψή μου για ένα τέτοιο ζήτημα. Ή, τους λόγους για τους οποίους δεν συμβαίνει αυτό. Τίποτα περισσότερο ή λιγότερο.\nΌποιος θέλει, μπορεί να υιοθετήσει σαν άποψη για το ποστ, την τελευταία φράση του κειμένου.\nΤου προσφέρω αυτή τη δυνατότητα.\n26 Ιουνίου 2012 - 6:32 μ.μ.\nΞαναδιάβασα το ποστ σου. Δεν νομίζω πως έχω παρεξηγησει κάτι. Όλα όσα γράφεις με βρίσκουν σχεδόν σύμφωνο. Το σχόλιό σου στο γλόμπινγκ θα μπορούσα να το είχα γράψει κι εγώ, αν κι εγώ δε νιώθω απογοητευμένος, νομίζω πως τέτοια "καυγαδάκια" μοιραία θα προκύψουν κάποια στιγμή στην πορεία και δεν θα φέρουν δα την καταστροφή.\nΑυτό με το οποίο διαφωνώ είναι με το "ΣΤΟ ΣΗΜΕΙΟ ΑΥΤΟ ΚΟΒΩ ΤΟ ΚΕΙΜΕΝΟ ΠΟΥ ΕΙΧΑ ΣΚΟΠΟ ΝΑ ΑΝΕΒΑΣΩ ΣΗΜΕΡΑ".\nΕπ' αυτού το "διαφήμιση αυτολογοκρισίας", επί του οποίου και επί κάθε αντίστοιχης φράσης πρέπει να λαμβάνουμε υπόψη πως ο γραπτός λόγος, μην έχοντας τη ζωντάνια του προφορικού, είναι λογικό ενίοτε να παρερμηνεύεται.\nΔιαφωνώ γιατί θεωρώ πως το κύριο σώμα του ποστ σου έρχεται σε ευθεία σύγκρουση με την φράση σου.\nΝα το πω αλλιώς αυτό που σκέφτομαι; Κι εγώ δεν έφτιαξα το μπλογκ μου για να κοτσάρω από κάτω το "προλετάριοι όλων των χωρών ενωθείτε". Να όμως που τόσο με απασχολούν τα πολιτικά δρώμενα που όλες μου σχεδόν οι αναρτήσεις έχουν πολιτικό περιεχόμενο. Μιλάμε για πάνω από το 90%! Μ'ενδιαφέρει ασφαλώς το καλό του κόμματος. Κι αν εντός του κόμματος πρέπει να λειτουργεί ο δημοκρατικός συγκεντρωτισμός, τα μπλογκ μας δεν είναι ΚΟΒες. Αν κάποιος πιστεύει πως με τη σιωπή κα΄νει καλό ας σιωπήσει. Αν ο άλλος πιστεύει πως με τα μπινελίκια κάνει καλό ας το κάνει. Δεν υπάρχουν αριστερόμετρα και ειλικρινόμετρα. Μόνο ειλικρινόμετρο είναι η αλήθεια των προσωπικών μας απόψεων που οφείλουμε να εκφράζουμε. Λαμβάνοντας βέβαια υπόψη τα συναισθήματα των άλλων αλλά μέχρι εκεί.\nΥ.Γ. Έτσι κι αλλιώς για όσα γράφουμε όλοι μας χέστηκ'η φοράδα στ'αλώνι! Αλλά κάτι έχουμε να κερδίσουμε κι απ' τη φοράδα!\n26 Ιουνίου 2012 - 7:10 μ.μ.\nΔεν προσπαθώ να σε πείσω για κάτι. Σέβομαι απολύτως τις διαφωνίες σου. Να σου εξηγήσω για την "απογοήτευση".\nΗ απογοήτευσή μου προέρχεται όπως εξηγώ και στο κείμενο από το κλίμα που διαμορφώθηκε μετά την ανάρτηση της ββ. Ανάλογο κλίμα (εντάξει όχι τόσο βαρύ) διαμορφώθηκε κι άλλες φορές εδώ, όταν η κριτική μου άγγιζε το κόμμα, αμφισβητώντας το τετριμμένο και λανθασμένο για μένα "για όλα φταίει ο λαός" που υιοθετούν πολλοί σύντροφοι.\nΌταν αναρωτιόμουν συγκεκριμένα "μήπως κάτι δεν κάνουμε καλά εμείς;".\nΓράφεις:" τέτοια "καυγαδάκια" μοιραία θα προκύψουν κάποια στιγμή στην πορεία και δεν θα φέρουν δα την καταστροφή."\nΣίγουρα την καταστροφή δεν θα την φέρουν. Με αυτά όμως, ΟΛΟΙ "αυτοκαταστρεφόμαστε" εσωτερικά, αυτό καταλαβαίνω. Και μένουμε πίσω.\n"Καυγαδάκια"; Εδώ έβαλαν ζήτημα αν θα υπάρχει το μπλογκ, "καυγαδάκι" είναι αυτό; Ίσως να κάνω λάθος...\nΑπό το "να το πω αλλιώς..." και κάτω, συμφωνούμε απολύτως\n26 Ιουνίου 2012 - 7:29 μ.μ.\nαγαπητοί φίλοι είναι σημαντικό τα ταξικά γυαλιά σε οποιαδήποτε προσπάθεια ερμηνείας των φαινομένων να μη θολώνουν . Κανείς δεν πρέπει να ξεχνά οτι η επίδραση της αντεπανάστασης δεν έχει παρέλθει . Όλοι θα θέλαμε τα αποτελέσματα να ήταν πιο αισιόδοξα αλλά η ιστορία δεν κινείτε με τα θέλω μας . Το οτι η δουλοκτητική περίοδος της ιστορίας κράτησε τόσο δεν σημαίνει οτι ο Σπάρτακος είχε λάθος . Το οτι για δεκαετίες κυνηγήθηκε η άποψη του Γαλιλαίου δεν σημαίνει οτι ο ήλιος γυρνά γύρω απο τη γή . Είναι δεδομένο οτι οι πάνω δεν μπορούν να κυβερνήσουν οπως πριν αλλά τι συμβαίνει με τους κάτω ; Κλεισμένος ο καθένας στο καβούκι του νομίζει οτι μπορεί να σωθεί ή άλλοι εντοπίζουν για λόγους ψυχολογικούς ,αντιπάλους στα μέτρα τους (τον μετανάστη , το λαμόγιο ,το Δ.Υ ) . Οι περισσότεροι ξέρουν τον ένοχο αλλά φοβούνται σε αυτή τη φάση να σηκώσουν το ανάστημα υπολογίζουν μήπως αν σκύψουν πιότερο το δρεπάνι θα θερίσει άλλου κεφάλι . Τα οποια λάθη και οι αδυναμίες των κομμουνιστών είναι πάνω στη μάχη και οχι μέσα σε φιλολογικούς ομίλους . Μη ξεχνά κανείς πως εκτός απο την άρχουσα τάξη έχουμε και τους φορείς της ιδεολογίας της μέασ στο κίνημα . Δεν αρκεί να δηλώνεις αριστερός και απο την άλλη να στοιχίζεσαι πίσω απο τους εργατοπατέρες να δηλώνεις αντικαπιταλιστής αλλα να κατασκευάζεις ως αντίπαλο τη Μέρκελ και το Δ ΡΑΙΧ . Σε ένα κομμάτι κόσμου που έδειξε διάθεση για ριζοσπαστικοποίηση τουτοι φρόντισαν να την κοντύνουν όταν έφερναν μπροστα τη θεωρία του ότι το κίνημα είναι το παν όχι ο στόχος . Μια σκέψη ακόμα για όλους απο εσάς πίνεται νερό στο όνομα των Χαλυβουργών (και σωστά) . Η ταξική γραμμή του Πάμε δεν είναι που βοήθησε , το ίδιο στην Αριάδνη , στην Ανακύκλωση σtη ...PHONE και γιατι η ίδια γραμμή δεν περπάτησε σε άλλους χώρους .\nΣυγνώμη αν κούρασα .\nΓια το θέμα των αναρτήσεων εκείνο που κάθε αγωνιστής θα πρέπει να ζυγίζει είναι αν οτι γράφει βοηθάει ή όχι τη ταξική πάλη. Επίσης να θυμίσω οτι ο εχθρός σαν φίλος θα εμφανισθεί (ψέμματα οι ψεύτες θα σου πουν μες στη καρδιά σου για να μπουν.....) Ο Μανιαδάκης διδάσκει ...\n26 Ιουνίου 2012 - 8:30 μ.μ.\nΕισαι απο τους πρωτους μας σχολιαστες και εσυ και οπως και ο φιλος @ενας στρατολατης και oπως εχω ξαναπει εκτιμω την γνωμη σας και κυριως το οτι ειστε ανθρωποι που λενε τα πραγματα οπως ειναι, ''χωρις φοβο και παθος''!\nΜια που ετυχε να αναφερθειτε στο ζητημα της αναδημοσιευσης του post της φιλης ΒΒ στο γλομπινγκ,να πω οτι πιστευω οτι ειναι επομενο να συμβαινουν κατι τετοια ξεσπασματα οταν οι περισσοτεροι ειμαστε φορτισμενοι και απογοητευμενοι τον καιρο αυτο, ομως ας θυμομαστε οπως πολλοι επισημαναν οτι τα μπλογκς δεν είναι ΚΟΒες, ειναι απλα η εκφραση του πως αισθανομαστε για καποια τρεχοντα ζητηματα εμεις ως φιλοι, ως οπαδοι.\nΟπως ειπε και ο φιλος @ενας στρατολατης, πως να μετρησει κανεις την ειλικρινεια και την αφοσιωση του αλλου στο κομμα; Μηπως υπάρχουν.. αριστερόμετρα και ειλικρινόμετρα και ποιος ειναι ο κριτης;\nΗ μονη υποχρεωση που εχουμε ειναι να ειμαστε αληθινοι και μεσα απο τα γραπτα μας θα κρινει και θα καταλαβει ο αλλος το ποιον μας και αν οντως ειμαστε σωστοι, κι ας φαινεται οτι κανουμε κριτικη η οποια θελω να πιστευω οτι απο εμας, ως συντροφοι, ειναι καλοπροαιρετη. Μηπως ειναι καλυτερα να ειμαστε υποκριτες και να προσποιουμαστε οτι ολα ειναι καλα, για να χαροποιουμε τους φιλους μας, αλλα να κλεινουμε ματια και αυτια σε οσα διαβαζουμε και ακουμε να λεγονται απο ανθρωπους που μας ψηφιζουν, αλλα ειναι απογοητευμενοι, οχι απο εχθρους μας;\nΕτσι κατανοω απολυτα το σχολιο σου οικοδομε οταν λες οτι αισθανθηκες πολλες φορες αναλογη απογοητευση ''όταν η κριτική σου άγγιζε το κόμμα, αμφισβητώντας το τετριμμένο και λανθασμένο για σενα (και για εμενα επισης) "για όλα φταίει ο λαός" που υιοθετούν πολλοί σύντροφοι, ή οταν αναρωτιόσουν "μήπως δεν κάνουμε κάτι καλά εμείς;".\nΕιναι πολυ σημαντικο να ξεπερασουμε τετοιου ειδους διαφωνιες μεταξυ μας και θεωρω οτι ΜΟΝΟ και εφ οσον τις ξεπερασουμε θα μπορεσουμε να κοιταξουμε πιο κατω, την μεγαλη εικονα που δεν εχει να κανει με το ποιος ειναι πιο..καλος κομμουνιστης, αλλα πως μπορουμε ολοι να συνεισφερουμε με ιδεες, με εποικοδομητικη κριτικη και με οποιονδηποτε τροπο, καλυτερα στο να πεισουμε κοσμο, αντι να αναλωνομαστε σε τετοια ζητηματα που δεν κανουν καθολου καλο ουτε στη ψυχολογια μας, αλλα ουτε στη συνεχιση αυτου που ξεκινησαμε να κανουμε.\nΚαλο βραδυ απο Βορρα!\n26 Ιουνίου 2012 - 8:59 μ.μ.\nΦίλε οικοδόμε αντί σχολίου, διάβασε το παρακάτω κείμενο το οποίο γράφτηκε με αφορμή το κείμενό σου. http://dimostanalias.blogspot.gr/2012/06/blog-post.html\nκουράγιο σύντροφε οικοδόμε . Αν δείς την μεγάλη εικόνα θα αντιληφθείς πώς αυτό που γίνεται μέσα στο ΚΚΕ δεν είναι αρκετά μεγαλοποιημένο .\nΜου κάνει μεγάλη εντύπωση η μεγάλη απογοήτευση που γεννάται μέ μία εκλογική πτώση (μεγάλη) . Οι ταξικές συγκρούσεις που έρχονται γοργά και σίγουρα ίσως θα αποτελούσαν μία πιθανή αιτία συζήτησης και προγραμματισμού ...\nΓιατί εκεί πραγματικά ,και όσο περνάει ο καιρός, θα ξεχωρίσει η ήρα απο το στάρι . Εκεί θα φανεί ποιές είναι οι επαναστατικές δυνάμεις .\nΔεν σταματάμε να αγωνιζόμαστε για κανέναν ... Όσοι χάνουν το έδαφος κάτω απο τα πόδια τους τώρα δεν μπορώ να φανταστώ τι θα πάθουν τότε...\n26 Ιουνίου 2012 - 10:44 μ.μ.\n*είναι αρκετά μεγαλοποιημένο ...διόρθωση\nΜην ανησυχείς σύντροφε. Δεν μας πήρε από κάτω. Αντέχουμε.\nΣυμφωνώ με όσα γράφεις. Σχετικά με τις αναρτήσεις όμως μπαίνει αντικειμενικά ένα ζήτημα. Για κάτι που εγώ πχ θεωρώ πως βοηθάει την ταξική πάλη, κάποιος άλλος σύντροφος μπορεί να πιστεύει το εντελώς αντίθετο. Τότε προκύπτει το "πρόβλημα" το οποίο προσεγγίζω στο κείμενο λίγο πιο πάνω.\nΌλα θα τα λύσουμε, το πιστεύω, με διάλογο χωρίς φόβο και με μπόλικο πάθος.\nΘέλω να μου επιτρέψεις αντί για οποιονδήποτε σχολιασμό, να καταγράψω δυο γνωστές ελληνικές παροιμίες - είναι γνωστή η σχετική αδυναμία μου!\n1. Ο καλός ο καπετάνιος στην φουρτούνα φαίνεται !\n2. Εδώ σε θέλω κάβουρα να περπατάς στα κάρβουνα !\nυ.γ.: Δενξέρω πόθεν ορμώμενος γράφεις αυτό για το γλομπινγκ (περί μη λειτουργίας του άλλο), αλλά θέλω να σε διαβεβαιώσω ότι όσο ΕΓΩ ζω και υπάρχω, το γλόμπινγκ θα υπάρχει. Κυρίως αυτόν τον καιρό που έχουν προφανώς με άνωθεν εντολές έχουν ΕΞΑΦΑΝΙΣΕΙ από τα κανάλια το ΚΚΕ !\n27 Ιουνίου 2012 - 12:03 π.μ.\nΌπως πάντα οι παροιμίες μας "προκαλούν". Στο χέρι μας είναι να επιβεβαιώσουμε αυτές τις δυο που έγραψες. Θα τα καταφέρουμε!\nΤο ίδιο το γλόμπινγκ έθεσε τη συνέχιση της λειτουργίας του ή όχι στην κρίση των αναγνωστών του, με την ψηφοφορία που βάλατε. Αυτό εννοούσα και γι' αυτό έβαλα και το λινκ πάνω στη φράση.\nΔεν αμφισβητώ την διαβεβαίωσή σου και χαίρομαι ειλικρινά που τη διαβάζω.\nΚαι όπως γράφεις κι εσύ:\n(πλατύ χαμόγελο αισιοδοξίας!).\nΜΕ ΤΟΥΣ ΑΛΛΟΥΣ ΦΙΛΟΥΣ θα τα πούμε αύριο, πέρασε η ώρα.\n27 Ιουνίου 2012 - 12:24 π.μ.\n"Όταν προσπαθείς να πείσεις τον συνομιλητή σου για την ορθότητα των θέσεών σου, δεν φτάνει να έχεις δίκιο, καλά επιχειρήματα ή να δικαιώνεσαι διαρκώς από τις εξελίξεις. Αυτό το τελευταίο ειδικά, θυμίζει τον άριστο μαθητή στην τάξη που (επειδή) πάντα ξέρει το μάθημα, σπάνια (όμως) γίνεται συμπαθής στους πολλούς συμμαθητές του." Γραφει ο οικοδομος και αμεσα αναγνωριζει την ορθοτητα των θεσεων, το δικιο, τα σωστα επιχειρηματα και τη δικαιωση του ΚΚΕ απο τις εξελιξεις και για να βρει κατι να καταλογισει-απο τη συγχηση του αποτελεσματος θα θελα να πιστευω και μονο- προσαπτει καποιο ειδος ελιτισμου(!!!) στο ΚΚΕ για να εξηγησει την πτωση των εκλογικων ποσοστων. Νομιζω οτι πολλοι εχουν μπει σε διαδικασια αυτομαστιγωματος μην αντεχοντας τα προσωρινα πισωγυρισματα και στεναχωρημενοι οντας αναζητουν λαθη εκει που δεν υπαρχουν. Αντιστρεφωντας το παραδειγμα του οικοδομου θα επρεπε ο επιμελης μαθητης να παρει και κανενα Β για να τον συμπαθουν οι αλλοι?\nΤη δικη μου εξηγηση του αποτελεσματος την εχω γραψει στο μπλογκ μου και νομιζω οτι ο διαλογος για το αποτελεσμα δεν μπορει να συνεχιζεται για πολυ δεδομενων των επερχομενων εξελιξεων\nΦίλε οικοδόμε καλημέρα,\nτην άποψη μου για την δημόσια κριτική στο κόμμα νομίζω τη ξέρεις, την έχω εκφράσει και σε σχόλια μου εδώ αλλά και αλλού.\nΑπό 'κει και πέρα όμως αυτό είναι στην προσωπική κρίση και επιλογή του καθένα που γράφει σε ένα blog. Δεν μπορώ εγώ ή οποιοσδήποτε άλλος να απαγορέψουμε στο καθένα να γράφει οτι νιώθει και πιστεύει. Αυτό για μένα είναι αυτονόητο.\nΕπειδή καταλαβαίνω οτι η αφορμή για να κόψεις το κείμενο σου αλλά και για να ανοίξεις αυτή τη συζήτηση ήταν οτι έγινε στο γλόμπινγκ επέτρεψε μου να πω κάτι πάνω σε αυτό.\nΤο θέμα για μένα πήρε πολύ μεγαλύτερες διαστάσεις απ' όσο έπρεπε δυστυχώς.\nΑν και διαβάζοντας το κείμενο της ΒΒ αυθόρμητα κι εγώ ενέδωσα στον πειρασμό να σχολιάσω και ίσως όχι με τον καλύτερο τρόπο, αλλά αυτό είχε να κάνει κυρίως με το οτι διαφωνούσα με συγκεκριμένα ζητήματα στο κείμενο και όχι με το κατα πόσο έπρεπε αυτο να αναρτηθεί ή όχι.\nΑν έτσι ένιωθε η ΒΒ δικαίωμα της ήταν να το αναρτήσει. (Φυσικά έπρεπε να περιμένει και τις αντίστοιχες αντιδράσεις εφόσον εκφράζεται δημόσια).\nΑν και αρχικά με εξέπληξε που είδα ένα τέτοιο κείμενο στο γλομπινγκ (καθαρά γιατί δεν έχω συνηθήσει να βλέπω τέτοιες αναρτήσεις εκεί) νομίζω οτι καλά έκανε και η Elva και το αναδημοσίευσε εφόσον συμφωνούσε γιατί θα μπορούσε να αποτελέσει αφορμή για συζήτηση (σε διαφορετική βάση από αυτή που ακολούθησε τελικά). Από κει και πέρα όμως αυτό είναι ένα θέμα που πρέπει να λυθεί μεταξύ των συντακτών του γλομπινγκ. Όλα όσα ακολούθησαν με posts και σχόλια επί σχολίων τα βρήκα και υπερβολικά αλλά και αποπροσανατολιστικά σε σχέση με τα ζητήματα που πρέπει να μας απασχολήσουν αυτή την περίοδο. Η ψηφοφορία δεν κατάλαβα γιατί μπήκε, το ξαναλέω, αυτό πιστεύω πρέπει να λυθεί μεταξύ των συντακτών του blog.\nΓενικότερα, με προβλημάτισε το ζήτημα αρκετά. Για μένα αποτελεί προσωπική επιλογή να κάνω την όποια κριτική αφορά το κόμμα απευθείας στα μέλη του κόμματος (ειδικά όταν έχει να κάνει με σοβαρά ζητήματα), αυτό πιστεύω είναι το καλύτερο και το πιο αποτελεσματικό.\nΌμως όταν αναφερόμαστε στα blogs, όπως είπα και παραπάνω,είναι στην κρίση του καθένα το τι θα κάνει και τι θα εκφράσει. Κάθε blog έχει δικό του "χαρακτήρα" και εφόσον μια κριτική γίνεται με σεβασμό και καλοπροέραιτα ίσως θα μπορούσε να αποτελέσει και πεδίο συζήτησης (μέχρι ένα σημείο τουλάχιστον). Παίζει ρόλο και ο τρόπος με τον οποίο θα εκφραστεί η όποια κριτική. Ισως βασικά αυτό να είναι πολύ πιο σημαντικό απ΄οσο νομίζουμε. Δεν είναι λίγοι αυτοί που περιμένουν στην γωνία για να πιαστούν από τα λόγια μας και να μας κρεμάσουν μ' αυτά. Δεν λέω να μην μιλάμε ή να κρυβόμαστε πίσω απ΄το δαχτυλό μας για υπαρκτά ζητήματα.\nΛέω απλά πως είναι ένα ζήτημα λεπτό που χρειάζεται μια κάποια προσοχή και διακριτικότητα...\nΣε όσα δικά σου κείμενα έχω διαβάσει νομίζω υπάρχει η προσοχή και η διακριτικότητα στην οποία αναφέρομαι. Θυμήθηκα τώρα και το κείμενο σου "Ο «αεράτος» Αλέξης, η «σκληρή» ηγεσία του ΚΚΕ και το ρήγμα που βαθαίνει… ", είχε προκληθεί ένας μικρός χαμός χωρίς να λες φυσικά κάτι κακό ή λάθος. Είχαμε ανταλλάξει κι εκεί κάποιες απόψεις για το θέμα αλλά νομίζω οτι τελικά κάποια άκρη βγάλαμε. Δεν μπορώ να σου πω αν καλώς ή κακώς έκοψες την αναρτηση σου. Αυτό είναι θέμα δικό σου και μόνο, εσύ θα αποφασίσεις τι θα κάνεις τελικά και εμείς ως αναγνώστες σου οφείλουμε να σεβαστούμε την όποια αποφαση σου (είτε συμφωνούμε είτε διαφωνούμε).\nΑπλά σκέφτομαι οτι ίσως είναι καλύτερα να περιμένουμε και την δεύτερη και πιο ολοκληρομένη τοποθέτηση του κόμματος στο ζήτημα του εκλογικού αποτελέσματος... φαντάζομαι οτι μια πιο ολοκληρομένη τοποθέτηση θα μας βοηθήσει όλους να διώξουμε ένα κλίμα έντασης και απογοήτευσης που υπάρχει(δικαιολογημένα αν θέλεις)στην ατμόσφαιρα ώστε να βάλουμε τις σκέψεις μας σε μια σειρά...\n27 Ιουνίου 2012 - 7:25 π.μ.\nΣύντροφε οικοδόμε. Τα σχόλια σου πάντα εύστοχα και ειλικρινή. Σε ένα σημείο μόνο θεωρώ ότι υπερβάλεις και γίνομαι συγκεκριμένος. Αν πω στις κόρες μου δε θέλω να πάτε στο τάδε πάρτυ για τους χ 3 λόγους είναι συμβουλή. Αν πω δε θα πάτε γιατί αυτό αποφάσισα εγώ ο πατέρας σας τότε υπάρχει αυταρχισμός. Θέλω να πιστεύω ότι η λογική του Trasah (παρά την οργή που απέπνεε το πρώτο σχόλιο του είναι πιο κοντά στην πρώτη εκδοχή, έκρινε δηλαδή ότι η ανάρτηση της ΒΒ δεν ήταν ωφέλιμη. Ακόμα όμως και αν είχε στο μυαλό του κάποια μορφή απαγόρευσης δε σημαίνει ότι ισχύει αυτό συνολικά. Στη μάζωξη οπαδών και φίλων που συμμετείχα εγώ η κριτική που ακούστηκε ήταν εξίσου έντονη με της ΒΒ, αλλά δεν είδα κάποια δυσφορία από τα στελέχη, απαντήσανε βέβαια. Οπως και να έχει καλή δύναμη σε όλους μας και όπως λες και εσύ οι αγώνες θα μας αναγεννήσουν και ψυχολογικά. Βασίλης\n27 Ιουνίου 2012 - 9:44 π.μ.\nΤο εργατικό κίνημα και το ΚΚΕ βρίσκονται μπροστά σε νέες μεγάλες προκλήσεις και νέους μεγάλους κινδύνους. Η συμβολή όλων με προτάσεις που θα βοηθούν στην αντιμετώπιση των παραπάνω και θα ανοίγουν νέους δρόμους στη ταξική πάλη, είναι απαραίτητη. Η γκρίνια και η κριτική για "λάθη" και "ανεπάρκειες" στη τακτική του κόμματος δεν νομίζω ότι βοηθάνε. Αν έχουμε να κάνουμε μια θετική πρόταση που πιστεύουμε ότι θα βοηθήσει, την κάνουμε. Αυτό νομίζω είναι η ουσία.\n27 Ιουνίου 2012 - 10:38 π.μ.\nΟικοδομε χαιρεται, ιστολογια εχουμε, γραφουμε η ''κοπιαρουμε'', πολυ σωστα ''λεει'' η Ελβα δεν ειμαστε ΚΟΒΕΣ, οποτε ας μην τα παιρνουμε τα πραγματα τοσο ''βαρια''.\nΔιαλογος γινεται, ο καθε ενας με τον τροπο του, ΟΣΟΙ ΘΕΛΟΥΝ και εχουν ανοιχτη ΚΑΡΔΙΑ θα τ'αξιολογησουν οι υπολοιποι με τον καιρο, μη ''μεγαλοποιουμε'' τα γεγονοτα, τα εχουμε ξαναζησει με το 4% την ''εποχη'' του Μαστριχ, ΑΛΛΕΣ ΟΙ ΣΥΝΘΗΚΕΣ ΤΩΡΑ.\nΟπως γραφεις το ''ειπε'' το κομμα μεσω της Αλεκας, εκει γυρω τον Φλεβαρη, ΑΛΛΑΓΗ ΠΟΛΙΤΙΚΟΥ ΣΚΗΝΙΚΟΥ βλεπει το κομμα μετα απο 3-4 χρονια, προειδοποιουσε για ΟΛΑ ΟΣΑ ΖΟΥΜΕ, αυτα λοιπον εχουν ΑΞΙΑ, ΓΙΑΤΙ ΜΕ ΑΥΤΑ ΤΑ ''ΕΡΓΑΛΕΙΑ'' θα παλεψουμε.\nΤωρα τα ποσοστα ειναι ενα μετρο που ''απειχει''? Την διαθεση των ψηφοφορων σε στιγμες προβοκατορικης προπαγανδας μεσω των γ...καναλων των κ...φυλλαδων και της αυξανομενης ανεργιας-ανεχειας.\nΕρχονται οι ωρες ανασυγκροτησης της σκεψης των ψηφοφορων, η συνεπεια του ταξικου αγωνα του Κ.Κ.Ε θα γινει το ''αποκουμπι'' τους.\nΑλλωστε η ιστορια διδασκει, ''ξεχαστηκε'' μεσα στην πλασμενη καλοπεραση του ο κοσμος και τον ετουμπαραν, με φοβο και με ''χαντρες'', θα την βρει την περπατησια του.\nΟσο για εσενα συντροφε Οικοδομε, γραφε και εκει που ΠΡΕΠΕΙ και ''ΕΠΙΒΑΛΛΕΤΑΙ'' και εδω στο ''σπιτι'' σου, το ''μετρο'' το εχεις, ουτε ''κομματοσυνη'' μετραμε, ουτε εχουμε ''φιμωτρα'', οποτε σαν ''μεγαλα'' παιδια εχουμε και την γνωση και την διαθεση να ξεχωρισουμε το τι γραφει ο καθε ενας απο εμας.\nΑΓΑΝΤΑ ΩΡΕ ΟΙΚΟΔΟΜΕ...\n27 Ιουνίου 2012 - 12:54 μ.μ.\nΣ'αυτό που γράφεις "Το γεγονός ότι το ΚΚΕ αξιοποιώντας τα εργαλεία της κοσμοθεωρίας του, αναλύει και «προβλέπει» σε μεγάλο βαθμό την πορεία των γεγονότων δεν είναι αρκετό",να μου επιτρέψεις να διαφωνήσω μερικώς. Γράφει ο Μάρξ στην Γερμανική Ιδεολογία :"Τα άτομα που αποτελούν την κυρίαρχη τάξη, διαθέτουν ανάμεσα στ’ άλλα συνείδηση, και άρα σκέφτονται".Σε αντίθεση,λέω εγώ, τα άτομα των υποτελών τάξεων,διαθέτουν ελάχιστη ταξική συνείδηση,επειδή ΔΕΝ ΣΚΕΦΤΟΝΤΑΙ.Για να είμαστε δίκαιοι βέβαια,σκέφτονται όπως τους επιβάλλει η κυρίαρχη τάξη.Στην αρχή της κρίσης για παράδειγμα, η κυρίαρχη εξήγηση ήταν η ρεμούλα ,η κλεπτοκρατία,οι διαρθρωτικές αλλαγές που δεν έγιναν(απόκλιση δηλαδή απ'τον ορθολογικό(!) καπιταλισμό), και λύση η κάθαρση."Ο κόσμος απαιτεί κάποιος να πάει φυλακή", το μόνιμο "μόττο" στα ΜΜΕ.Απ'τις εκλογές του Μάη επιβλήθηκε η "ανάγκη να κυβερνηθεί ο τόπος".Καλλιεργήθηκε ως υπέρτατος στόχος,παραλύοντας μυαλά και μειώνοντας αντιστάσεις.Τώρα, με την πολιτική της Ε.Ε.νομιμοποιημένη, με το ΚΚΕ χαμένο εκλογικά και την Βουλή να "κοσμείται" από επιφανείς εκπροσώπους του υποκόσμου,πολλοί αναρωτούνται ποιός θα τους προστατεύσει...Μπαίνω στον πειρασμό να τους απαντήσω "όπως έστρωσαν έτσι θα...κοιμηθούμε", αλλά δεν ταιριάζει.Βλέπεις ακόμα κι'αν ο λαός εγκαταλείπει το ΚΚΕ, το ΚΚΕ δεν εγκαταλείπει το λαό.Ενστικτωδώς στην αρχή, και συνειδητά στη συνέχεια, θα στραφεί στο κόμμα που η αποσολή του είναι να τον υπερασπίζεται.Έρχονται νεα μέτρα,περικοπές, φόροι απολύσεις ιδιωτικοποιήσεις.Κι αν η κυβέρνηση με τους μηχανισμούς της ετοιμάζεται να τα εφαρμόσει χωρίς πολλές αντιδράσεις,εμείς με το κόμμα μας στην πρωτοπορία,πρέπει να είμαστε έτοιμοι για την απάντηση.\nΚαταρχήν,νομίζω ότι κακώς λογοκρίνεσαι. Δεν υπάρχει λόγος. Και κακώς νομίζω ότι υπάρχουν συναγωνιστές που θεωρούν ότι η οποιαδήποτε δημόσια κριτική είναι κακοπροαίρετη, επιζήμια ή γενικά επιλήιμη.\nΠονάμε το κόμμα και την υπόθεση για την οποία παλεύει. Γι' αυτό κιόλας πάντα η όποια κριτική σε ζητήματα τακτικής-τακτικής, το τονίζω- γίνεται με γνώμονα το αν υπηρετείται η στρατηγική του κόμματος.\nΊσα-ίσα, τώρα είναι η ώρα να ανοίξει μια συζήτηση χωρίς προκαταλήψεις σχετικά με τις τακτικές επιλογές του κόμματος. Να εκφραστούν φίλοι, μέλη, συνεργαζόμενοι, συμπαθούντες και να επεξεργαστούμε αυτά που θα ακούσουμε.Δεν έχουμε να φοβηθούμε κάτι. Να εκφραστούν και όσοι προσδοκούν πράγματα από το κόμμα, αλλά κάτω από το ρεύμα των πιέσεων ψήφισαν τον ΣΥΡΙΖΑ-κακώς- και το βράδυ των εκλογών στεναχωριούνταν για τα χαμηλά ποσοστά του κόμματος.\nΙερή αγελάδα δεν μπορεί να θεωρείται κανείς μέσα στο κόμμα. Εφόσον συμφωνούμε με την προοπτική του σοσιαλισμού πρέπει να μιλάμε ανοιχτά και άφοβα. Μόνο ωφελημένοι θα βγούμε από αυτό\n27 Ιουνίου 2012 - 3:42 μ.μ.\nΕγω πρωσοπικα θα ηθελα να μην "εκοβες" το κειμενο γιατι ετσι θα ανοιγε ενας αλλος διαλογος...\nΑν δεν καναμε τους διαλογους δε θα προοδευαμε εμεις οι Κομουνιστες...\nΤο Κομμα δεν το κτυπα καποιος που του κανει κριτικη και ειναι δηλωμενος φιλος του η μελος του η οπαδος του η ακομα και και ορκισμενος εχθρος του. Αρα οτι γραφετε για το Κομμα ειναι καλοδεχουμενο και θα σχολιαστει αναλογος απο φιλους και εχθρους.\n(θυμηθητε το γερμανο και τον παγκαλο).\nΑρα ζημια δεν κανει κανεις στο κομμα απο εξω. Ιστορικα, μονο ατομα τα οποια ειχαν "θεση" στο Κομμα το βλαψαν (βλεπε Μιμης που ειχε και τα αναλογα συμφεροντα να βλαψει το Κομμα).\nΣημερα δεν βλεπω κατι τετοιο.\nΑν εχει κανει λαθη το κομμα εμεις θα τα βρουμε και θα τα λυσουμε γιατι εμεις ειμαστε το κομμα (εμεις που νοιαζομαστε γι΄αυτο ειμαστε δεν ειμαστε μελη).\nΚαι περαν της παραπλανησης του Λαου καπου θα καναμε και εμεις λαθη τακτικης κυριως νομιζω. Δεν ειναι δυνατο να ειχε το κινημα, στην ουσια, μια τοσο μεγαλη ηττα, που αποτυπωθηκε με την απωλεια 4ων μοναδων σε ενα μηνα στα ποσοστα του ΚΚΕ.\nΙσως ειναι οτι ειπε αληθεια το ΚΚΕ..\nΙσως οτι ειχαμε εμπιστονη στον απλο ψηφοφορο του ΚΚΕ...\nΙσως "Δεν αρκεί να έχεις σωστή στρατηγική και μαχητικότητα, απαιτείται να μελετήσουμε καλύτερα πως κατακτάμε την μεγαλύτερη-όσο γίνεται- επάρκεια που αντιστοιχεί στο ύψος των καθηκόντων αλλά και στην ταχύτητα των εξελίξεων. Απαιτείται να γίνουμε πιο απαιτητικοί και αυστηροί σε ζητήματα καθοδήγησης, οργάνωσης, πρακτικού προσανατολισμού, δράσης στις εργατικές λαϊκές μάζες" αποσπασμα απο την αποφαση της ΚΕ του ΚΚΕ για τις εκλογες...\nΕπί του προσωπικού αγαπητέ Οικοδόμε,σου εύχομαι καλό καλοκαίρι και να περνάς καλά!Την εκτίμησή μου επι της λογοτεχνικής χροιάς των κειμένων σου,την θεωρώ εκ των ουκ άνευ,όπερ συνεπάγεται,keep walking!\n27 Ιουνίου 2012 - 5:23 μ.μ.\nΤώρα, για το σχόλιό σου δεν μπορώ να πω κάτι παρά μόνο ότι με βρίσκει απόλυτα σύμφωνο.\nΜέσα από την δική του "αλήθεια" κρίνεται ο καθένας μας. Και όλοι μαζί κρινόμαστε από το κοινωνικό σύνολο.\nΚαλοτάξιδο το μπλογκ σου φίλε.\nΜ' έβαλες κι εμένα...μέσα στην πρώτη σου ανάρτηση...ελπίζω να σου φέρω γούρι και να μην με κυνηγάς στο τέλος!.. (αστειεύομαι).\nΔιάβασα το κείμενό σου. Θα ξαναπεράσω από το μπλογκ μόλις βρω λίγο χρόνο και θα τα ξαναπούμε.\n27 Ιουνίου 2012 - 7:32 μ.μ.\nΑπό κουράγιο, μπόλικο. Ν' αντέξουμε τις μάχες που θα ακολουθήσουν.\nΌσο για το κλίμα στον ευρύτερο χώρο του ΚΚΕ (για εντός δεν γνωρίζω), εντάξει υπάρχει απογοήτευση και προβληματισμός. Είναι φυσικό. Οι κομμουνιστές όμως είναι χαλκέντεροι και δεν θα το βάλουν κάτω, ούτε αυτή τη φορά.\n27 Ιουνίου 2012 - 7:38 μ.μ.\nΔεν σε καταλαβαίνω βρε σύντροφε.\nΠου την είδες τη "σύγχυση". Και γιατί ο οικοδόμος πρέπει "να βρει κατι να καταλογισει" στο κόμμα;\nΜου πετάς κατάμουτρα κι ένα υπονοούμενο: "-απο τη συγχηση του αποτελεσματος θα θελα να πιστευω και μονο-". Υποπτεύεσαι δηλαδή κάποια κακή πρόθεση εκ μέρους μου;\nΚαι αφού έψαξες να βρεις τι καταλογίζω στο κόμμα, βρήκες ότι του καταλογίζω... "ελιτισμό";;;!!! για την πτώση των ποσοστών. Τώρα πως να σου απαντήσω μέσα σε ένα σχόλιο και να με καταλάβεις, όταν παρερμηνεύεις ένα κείμενο κάποιων εκατοντάδων λέξεων; Θα σου πω μόνο αυτό: Καμιά σχέση σύντροφε!\nΤο θεωρείς αλήθεια "αυτομαστίγωμα" αυτό που γίνεται εδώ;\nΟ διάλογος είναι αυτομαστίγωμα; Μα το κόμμα το ίδιο θέλει και οργανώνει διάλογο, συσκέπτεται, βγάζει αποφάσεις, θα βγάλει κι άλλες...τι κάνουν εκεί στον Περισσό δηλαδή...αυτομαστιγώνονται κι αυτοί;\nΓράφεις για "στενοχωρημένους", εσύ είσαι ευτυχισμένος από το αποτέλεσμα; (και αν προσέξεις στο κείμενο, που δεν το έκανες, γράφω "Δεν μένω στο 4,5%. Η ήττα δεν θα έδειχνε συντριπτική αν παράλληλα κάτι «περπατούσε» στην κοινωνία."\nΘεωρώ δηλαδή πισωγύρισμα από τις θέσεις μας στο κίνημα αυτό που συνέβηκε, δεν "κλαίω" για το εκλογικό ποσοστό.\n"Αντιστρεφωντας το παραδειγμα του οικοδομου θα επρεπε ο επιμελης μαθητης να παρει και κανενα Β για να τον συμπαθουν οι αλλοι?"\nΑυτός που λες είναι ο εύκολος τρόπος. Κάθεσαι και παίρνεις και Β και Γ και Δ... υποχωρείς δηλαδή συνεχώς από τις, θέσεις σου, χάνεις τον ταξικό χαρακτήρα σου, χαϊδεύεις αφτιά και γίνεσαι σιγά σιγά ένας άλλος ΣΥΡΙΖΑ. Αα, εκτοξεύονται και τα ποσοστά σου! (όπως του ΣΥΡΙΖΑ).\nΥπάρχει όμως και ο άλλος τρόπος, ο πιο δύσκολος. Ο "επιμενής μαθητής", χωρίς να γίνει "κακός μαθητής", βρίσκει τρόπους και μπαίνει στις παρέες των "πολλών συμμαθητών" του και τους "κερδίζει", γιατί οι "συμμαθητές" του τον "αντιπαθούν" όχι επειδή είναι καλός στα "μαθήματα", αλλά γιατί έχουν την εντύπωση πως αυτός τους κοιτάζει "αφ'υψηλού".\nΣυμφωνείς; Βλέπεις καμιά παραχώρηση από τον "επιμελή μαθητή", επί της ουσίας, στο παράδειγμά μου;\nΟ διάλογος δεν έβλαψε ποτέ το κόμμα. Ένας διάλογος που το ίδιο το κόμμα τον θέλει, τον ζητάει, τον οργανώνει. Αυτόν τον διάλογο γιατί βιάζεσαι να τον "τελειώσεις";\n27 Ιουνίου 2012 - 8:16 μ.μ.\n" εφόσον μια κριτική γίνεται με σεβασμό και καλοπροέραιτα"\n"Παίζει ρόλο και ο τρόπος με τον οποίο θα εκφραστεί η όποια κριτική. Ισως βασικά αυτό να είναι πολύ πιο σημαντικό απ΄οσο νομίζουμε. Δεν είναι λίγοι αυτοί που περιμένουν στην γωνία για να πιαστούν από τα λόγια μας και να μας κρεμάσουν μ' αυτά."\nΑρχικά θέλω να σου πω πως για μένα στην κριτική για τα ζητήματα που συζητάμε (με αφορμή το εκλογικό αποτέλεσμα) δεν πρέπει να βάζουμε όρια. Επαναλαμβάνω, γι' αυτά που συζητάμε και όχι για εσωκομματικά ζητήματα. Από κει και μετά δεν περιμένω απ' όλους να διέπονται από σεβασμό και αγαθά κίνητρα, όμως κι αυτοί ακόμα "δικαιούνται" να κρίνουν (και φυσικά να κριθούν).\nΣυμφωνώ πως ο τρόπος που θα διατυπωθεί μια κριτική έχει σημασία, μα κι αυτός κρίνεται. Για παράδειγμα εγώ γράφω ένα κριτικό κείμενο, με σεβασμό και καλές προθέσεις. Κάποιοι από αυτούς που θα το διαβάσουν δεν θα μου τα αναγνωρίσουν. Επίσης, πάντα κάποιοι θα μας περιμένουν στη γωνία για να μας "κρεμάσουν" με τα λόγια μας όπως λες. Μα αυτό δεν θα συνέβαινε έτσι κι αλλιώς; Ότι κι αν πούμε ή γράψουμε, ακόμα και τ' αντίθετα από αυτά που λέμε και γράφουμε σήμερα, κάποιοι θα μπορούσαν να τα χρησιμοποιήσουν για να μας "κρεμάσουν".\nΑκόμα και τη σιωπή μας όμως μπορούν να χρησιμοποιήσουν με τον ίδιο τρόπο.\nΒλέπεις πως δεν υπάρχει τελικά άλλη διέξοδος από την ελεύθερη έκφραση και τον ανεμπόδιστο διάλογο. Η αλήθεια του καθενός μας είναι αυτή που μένει στο τέλος, πείσουμε δεν πείσουμε με τα επιχειρήματά μας. Προσωπικά εκτιμώ τις φωνές που εκπέμπουν ήθος και συνέπεια ακόμα και αν δεν συμφωνώ πάντα με αυτό που λένε.\nΦυσικά και θα περιμένουμε και την πιο ολοκληρωμένη απόφαση του κόμματος. Νομίζω κιόλας πως ο διάλογος που γίνεται στην κοινωνία (άρα και στα μπλόγκς, άρα και εδώ) συμβάλει στην επεξεργασία της.\n27 Ιουνίου 2012 - 10:52 μ.μ.\nΣυμφωνώ με το παράδειγμά σου, αλλά δεν κατάλαβα βρε σε ποιο σημείο υπερβάλω.\nΣχετικά με τους συντρόφους που διαβάζουμε, σχολιάζουμε και συζητάμε στο διαδίκτυο, άρα και τον TRASH, θέλω να πω πως δεν έχουμε όλοι την ίδια οπτική, αντίληψη, κρίση, ιδεολογικοπολιτική κατάρτιση, διαλεκτική σκέψη, προσφορά κλπ. Κάποιοι υστερούμε σε κάτι (εγώ να δεις σε πόσα!), κάποιοι άλλοι σε κάτι άλλο. Αυτό όμως που είναι κοινό είναι οι προθέσεις και ο σκοπός: το καλό του κόμματος. Εντάσεις στο διάλογο πάντα υπήρχαν στο χώρο μας και πάντα θα υπάρχουν.\nΜακάρι να βγαίνουμε πιο δυνατοί από αυτές, σε όλα τα επίπεδα.\nΞέρεις όμως, αναρωτιέμαι πως διαχωρίζεται η κριτική από τη "γκρίνια"; Οι λέξεις που εσύ βάζεις σε εισαγωγικά για κάποιους είναι μερικές σελίδες κριτικής (χωρίς εισαγωγικά η λέξη). Νομίζω πως όλοι (τουλάχιστον αυτοί που "γνωριζόμαστε") γι' αυτό το σκοπό συζητάμε, που γράφεις και εσύ:επειδή ο διάλογος "πιστεύουμε ότι θα βοηθήσει".\nΗ ουσία είναι ο διάλογος. Μην ξεχνάμε πως και οι κρίνοντες κρίνονται.\n27 Ιουνίου 2012 - 11:18 μ.μ.\nΈχεις δίκιο όπως τα λες σύντροφε.\nΣτέκομαι ιδιαίτερα στην τελευταία φράση σου:\n"σαν ''μεγαλα'' παιδια εχουμε και την γνωση και την διαθεση να ξεχωρισουμε το τι γραφει ο καθε ενας απο εμας."\nΜακάρι να τα διέθεταν όλοι.\nΣυμφωνώ με κάθε φράση του σχολίου σου. Κρατώ ειδικά αυτή:\n"ακόμα κι'αν ο λαός εγκαταλείπει το ΚΚΕ, το ΚΚΕ δεν εγκαταλείπει το λαό."\nΚάθε κομμουνιστής πιστεύω πως πρέπει να το έχει αυτό στο μυαλό του. Γεια σου σύντροφε!\n27 Ιουνίου 2012 - 11:35 μ.μ.\nΗ συζήτηση απ' ότι ξέρω έχει ανοίξει (δεν εννοώ βέβαια τη διαδικτυακή) και σ' αυτή δικαιούται να συμμετέχει ο καθένας που νοιάζεται για το καλό του κόμματος και της υπόθεσης που εκπροσωπεί.\nΣυμφωνούμε, μόνο οφέλη θα προκύψουν από το διάλογο.\n28 Ιουνίου 2012 - 12:01 π.μ.\nθα συμφωνήσεις πιστεύω πως κανείς από όσους νοιάζονται το κόμμα κι αγωνιούν για την μεγάλη υπόθεση που αυτό εκπροσωπεί, δεν έχει τάση "αυτοεπιβεβαίωσης" μέσα από την ανακάλυψη "λαθών".\nΑπό την άλλη, δεν έχουν δίκιο όσοι πιστεύουν πως φταίει μόνο ο λαός και τίποτ' άλλο. Η συζήτηση που και το κόμμα προκάλεσε έχει στόχο να αναδειχτούν οι παραλείψεις, οι ανεπάρκειες, τα λάθη και τα τρωτά σημεία που προφανώς υπάρχουν.\nΑπό το κόμμα ειπώθηκαν κάποια πράγματα σαν πρώτη τοποθέτηση. Αναμένουμε με αγωνία και την επόμενη.\n28 Ιουνίου 2012 - 12:11 π.μ.\nΕλπίζω να είσαι καλά φίλε. Ποτέ δεν τσιγγουνεύεσαι μια καλή κουβέντα, όταν περνάς από εδώ. Να 'σαι καλά.\n28 Ιουνίου 2012 - 12:15 π.μ.\nΗ άποψή μου σχετικά με το άν μπορούμε και πρέπει να εκφράζουμε τον προβληματισμό μας ανοιχτά είναι γνωστός\nΆλλωστε έγινε τόση κουβέντα.\nΕκείνο που πάντα πρέπει να μας προβληματίζει, είναι ο τρόπος αντιμετώπισης των διάφορων προβλημάτων.\nΚαι καλύτερος τρόπος από τον διάλογο και την ανταλλαγή απόψεων δεν υπάρχει.\nΤο ότι υπήρξε πρόβλημα αυτό πια το ξέρει όλος ο κόσμος,δεν κομίζουμε δα γλαύκαν εις Αθήνας.\n250.000 ψηφοφόροι, μας γύρισαν την πλάτη μέσα σε 40 μέρες.\nΨηφοφόροι, φίλοι του κόμματος ή και άνθρωποι που με την ψήφο τους στο κόμμα θέλησαν να διαμαρτυρηθούν.\nΜας εμπιστεύτηκαν, ήταν συνειδητοί τότε,αλλά τώρα που μας γύρισαν την πλάτη έγιναν και τους φορτώσαμε με όλα τα επίθετα και στο τέλος και καλά να πάθουν και "το πιάτο που παράγγειλαν τώρα θα το γευτούν" όπως μου γράφει και κάποιος σύντροφος.\nΦυσικά αυτός ο προβληματισμός δεν μπορεί να γίνεται μακρυά και κρυφά από τον ίδιο το λαό και τους εργαζόμενους για τους οποίους, και μαζί με αυτούς, πρέπει να αγωνιστούμε.\nΤο πρώτο πράγμα είναι ότι πρέπει να εκτιμηθούν οι λόγοι των όποιων προβλημάτων ,και τα αίτια που τα γεννούν.\nΣαν παράδειγμα θα φέρω αυτό που συνέβη με τις εκλογές.\nΤι ψήφισε ο κόσμος; Αντιμνημονιακά!\nΓιατί; Γιατί τον έπεισαν ότι τα προβλήματά μας, ο εφιάλτης που ζούμε σήμερα, έχει σαν αφετηρία του το μνημόνιο.\nΤο μνημόνιο λοιπόν φταίει, ας το αλλάξουμε!\nΑς το καταργήσουμε!\nΑυτή η αντίληψη επικράτησε.Λαθεμένη αποπροσανατολιστική.\nΤα αίτια των προβλημάτων οι αιτίες που τα γεννούν αποσιωπήθηκαν εσκεμμένα.\nΟ κόσμος, οι εργαζόμενοι δεν κατάλαβαν τα αίτια της κρίσης.\nΚαι ποιος θα τους τα έλεγε δηλαδή; (Για να δώσουμε μια απάντηση σε αυτό το ερώτημα).\nΈτσι κάτω από μια υποβολιμιαία,επίκτητη και λαθεμένη εκτίμηση, κατέληξαν σε λαθεμένη λύση, σε λάθος επιλογές , σε αναποτελεσματικά μέτρα.\nΤην ψήφιση αντιμνημονιακής κατεύθυνσης.\nΆσε δηλαδή που τους ξεγέλασαν ξανά με ψέμματα, γιατί οι λεγόμενοι αντιμνημονιακοί μόνον τέτοιοι δεν είναι.\nΑν εμείς λοιπόν με την άποψή μας, την γνώμη μας, τις επισημάνσεις μας, δεν συμβάλουμε ώστε να εκτιμηθούν τα αίτια που 250.000 ψηφοφόροι έκαναν στροφή μέσα σε 40 μέρες, αν δεν καταλήξουμε σε ασφαλή συμπεράσματα, τότε σε λάθος δρόμο θα οδηγηθούμε.\nΑφορμή για τέτοια κείμενα σαν το δικό σου και σαν το δικό μου, είναι κυρίως η διαπίστωση ότι πολλοί σύντροφοι και φίλοι του κόμματος, αποδίδουν τους λόγους της λαϊκής εκφρασης,και όχι μόνον,στον ίδιο το κόσμο.\nΟι χαρακτηρισμοί πάμπολλοι ποικίλοι και μερικές φορές και απαράδεκτοι.\nΈχω ακούσει μέχρι και το "καλύτερα μόνοι μας"!\nΑλλά μια τέτοια εκτίμηση και θα το πω για πολλοστή φορά, μας αυ-το-α-κυ-ρώ-νει.\nΈνας άλλος λόγος, η διαφωνία για το άν μπορεί κανείς να εκφράζεται και δημόσια με το επιχείρημα ότι εμείς με τις διαπιστώσεις μας, μπορεί να δίνουμε αφορμή να μας "κρεμάσουν με τα ίδια μας τα λογια".\nΠρώτον σιγά μην περίμεναν κείμενα σαν αυτά για να μας κρεμάσουν.\nΑλλά δεύτερο και ουσιαστικό, ο ανοιχτός διάλογος για ζητήματα, τέτοιου χαρακτήρα, δεν έβλαψε ποτέ.\nΣτο κάτω κάτω δεν μπορεί να αποφασίζουμε για το λαό και τους εργαζόμενους, αλλά κρυφά και μυστικά από αυτόν .\nΟ ανοιχτός διάλογος πάντα συνέβαλε, οι αποκλεισμοί,οι αφορισμοί ο στρουθοκαμηλισμός, η μυστικοπάθεια ήταν αυτά που έστελναν το κόσμο απέναντι.\nΚαι επειδή ας το έχουμε καλά στο μυαλό μας, πολύ σύντομα θα βρεθούμε εκτός από τραγωδία που θα ζούμε,ξανά σε εκλογική ή δεν ξέρω τι άλλη διαδικασία,και σε τι καταστάσεις, (σιγά μην έχει πολλά ψωμιά τούτο το μόρφωμα) γι΄αυτό καλό είναι να μην χάνουμε καιρό, να προετοιμαζόμαστε και να προετοιμάζουμε.\nΚαι επειδή ξέρω σε ποιον μιλάω δεν σου λέω ούτε καν καλή δύναμη, ξέρω ότι την έχεις, όπως την έχουμε οι περισσότεροι από εμάς.\n28 Ιουνίου 2012 - 1:23 π.μ.\nΚαι ποιος δεν είναι θυμωμένος ή απογοητευμένος με τα τα αποτελέσματα της δεύτερης εκλογικής αναμέτρησης που στέρησαν από το ΚΚΕ ένα σημαντικό ποσοστό της λαϊκής εκπροσώπησης στη βουλή;\nΤο γεγονός όμως ότι, «Η επόμενη μέρα των εκλογών βρίσκει την μεγάλη πλειοψηφία των Ελλήνων ψηφοφόρων ανακουφισμένη για το σχηματισμό «μιας» κυβέρνησης, να φαντασιώνεται πως θα είναι επαναδιαπραγματεύσιμο το βιοτικό της επίπεδο», αποδεικνύει ότι σαν λαός δεν είμαστε έτοιμοι να δεχτούμε τις θυσίες που προτείνει το ΚΚΕ για να αποκτήσουμε την ελευθερία μας και να απαλλαγούμε από τα δεσμά της ΕΕ, αλλά προτιμάμε την «ασφάλεια του ΕΥΡΩ» παρά τις αιματηρές θυσίες που μας υποβάλλει η κάθε λογής Τρόικα.\nΑπό την άλλη μεριά τα στελέχη του κόμματος είναι πλέον καιρός να μελετήσουν σε βάθος το συγκεκριμένο φαινόμενο και να δουν και από τη δική τους μεριά τι μπορεί να έφταιξε και ο κόσμος δεν ακολούθησε, πέραν των όσων έχουν ήδη ανακοινωθεί, γιατί αυτό το φαινόμενο όπως όλοι καταλαβαίνουμε θα επαναλαμβάνεται στο διηνεκές όσο τα λαϊκά στρώματα δεν πείθονται από τη στρατηγική του ΚΚΕ.\nΓι’ αυτό λοιπόν φίλε Οικοδόμε, με εντιμότητα και θάρρος, όπως κάνεις πάντα, συνέχισε να εκφράζεις δημόσια την άποψη σου και ο κάθε καλόπιστος αναγνώστης θα καταλάβει τις προθέσεις σου. Εγώ προσωπικά έχω βγάλει τα συμπεράσματα μου και πιστεύω ότι ο διάλογος που προβάλλεις είναι καλόπιστος και αποβλέπει στο καλό του κόμματος.\nΜήπως όμως, μετά από κάποιο χρονικό διάστημα –σύντομα πάντως-, το κόμμα πρέπει να συγκαλέσει έκτακτο συνέδριο, ώστε να συζητηθούν όλα αυτά τα θέματα με τη λαϊκή βάση, για να δοθούν απαντήσεις και να παρθούν αποφάσεις, που θα δώσουν άλλη πνοή στο κόμμα; Με όλο το σεβασμό που τρέφω προς την ηγεσία του κόμματος, και χωρίς καμία διάθεση να εισάγω στη συζήτηση κοινά δαιμόνια, πιστεύω ότι ήλθε το πλήρωμα του χρόνου για ανανέωση της ηγεσίας του κόμματος.\n28 Ιουνίου 2012 - 2:43 π.μ.\nΘεώρησα υπερβολική τη φράση ότι αυτά που συνέβησαν θύμισαν άλλες εποχές. Εκεί μόνο είναι η διαφωνία μου. Σχετικά με τα υπόλοιπα συμφωνώ με την ΒΒ όλα αυτά πρέπει να συζητηθούν, το έγραψα και στο δικό της Blog. Βασίλης\n28 Ιουνίου 2012 - 9:23 π.μ.\nΘέλω να πω κάτι τελευταίο για να μη παρεξηγιόμαστε.\nΕγώ μετά τις ιστορίες που γίναν στο γλόμπινγκ σιχάθηκα τόσο πολύ το μπλογκάρισμα που αποφάσισα να το παρατήσω μια και καλή. Έσβησα ό,τι λογαριασμό είχα και δεν είχα ως "Δελάρζ" για να μην το' χω στο κεφάλι μου (γι' αυτό και δεν έχω πια προφίλ να σχολιάσω)\nΑπο κει και πέρα, το να παρατάει κάποιος το μπλόγκινγκ φίλε μάστορα, δεν σημαίνει ότι παρατάει το κόμμα, τη δράση κτλ όλα στην τελική εκεί έξω είναι. Κλείνω ένα μπλόγκ δεν σημαίνει διαλύεται και το κόμμα, μην τρελλαθούμε. Καμμία ταύτιση, κόμματος, κινήματος και μπλογκς, είναι λάθος.\nΓι αυτό Φαρε, μην εμφανίζεσαι "καπετάνιος" αφήνοντας άθελά σου να εννοηθεί ότι άλλοι τα παρατήσαν και δεν άντεξαν "το σκληρό αγώνα". Ο σκληρός αγώνας το ξέρεις πολύ καλά δεν είναι μπροστά σε μια οθόνη.\nΠήγα να το χειριστώ το θέμα με μπλογκερίστικη λογική, πέσατε όλοι να με φάτε, άλλος "κλείστε το", άλλος "γίνατε καφενείο", άλλος "γιατί έβαλες ψηφοφορία", άλλος "με διέγραψες" άλλος έτσι, άλλος αλλιώς. Ε, με φάγατε τα σκώτια. Τέλος όλα.\nΚαι τελειώνω με τα συμπεράσματά μου: Το μπλόγκινγκ δεν προσφέρεται για πολιτική δουλειά τελικά, αυτή είναι η άποψή μου. Δεν επηρεάζει σχεδόν τίποτα, απ' τη στιγμή που μόνο ο κουκουές επιλέγει να διαβάζει φιλο-κουκουέ μπλογκς. Άντε και κάνας αριστερός, προοδευτικός άνθρωπος να διαβάσει, άλλοι δεν προσελκύονται πάρα μόνο από περιέργεια κι όχι για να διαμορφώσει άποψη. Μια στο εκατομμύριο να διαμορφώνει συνείδηση το μπλόγκινγκ.\nΑυτό μπορεί να φανεί κι από τον όγκο επισκεψιμότητας στα λεγόμενα φιλο κκε μπλογκς κλπ (βλ. greek-sites.gr). Τα μεγάλης επισκεψιμότητας μπλογκς δείχνουν όχι μόνο την ποιότητα του κόσμου που διαβάζει μπλογκς αλλά και το τι αντίληψη έχουν για τους αγώνες και τη δράση. Απο κει και πέρα το μπλόγκινγκ σαν προσωπική έκφραση είναι μια καλή διέξοδος. Από ένα σημείο και μετά είναι χάσιμο χρόνου, τα όποια ωφέλη είναι λιγότερα απ το άσκοπο χάσιμο χρόνου, που μπορεί να αφιερωθεί όχι ντε και καλά να τρέχεις όλη μέρα για το κίνημα αλλά και να διαβάσεις και κάνα βιβλίο.\nΑυτά να είμαστε καλά όλοι.\nΣυμφωνώ απολύτως με τα συμπεράσματά σου για το μπλόγκινγκ, χωρίς να κατέχω όσα εσύ και χωρίς να γνωρίζω για στατιστικά στοιχεία κλπ. Όπως γράφω και πιο πάνω, το μπλογκ δεν είναι «στρατευμένο», το άνοιξα για να βρουν διέξοδο πράγματα που μάζευα κι «έπρεπε» να βγουν. Η σημερινή εικόνα του δεν απέχει πολύ από την αρχική, αν εξαιρέσεις την υστέρηση σε αναρτήσεις με τεχνικά θέματα (μ’ όλη την δύσκολη κατάσταση που ζούμε και μέσα στην ανεργία, μου ‘φυγε η όρεξη για τέτοια θέματα). Κατά τ’ άλλα η προσωπική έκφραση είναι πάντα εδώ. Όταν αυτή κλονιστεί να είσαι σίγουρος πως ο «Οικοδόμος» θα αποχαιρετήσει την γειτονιά.\nΔεν ταύτισα ποτέ το μπλόγκινγκ με το κόμμα και τη δράση, η ζωή δεν χωράει στην οθόνη, αυτό το ξέρω καλά και το έχω πάντα στο μυαλό μου. Αν συμπέρανες κάτι τέτοιο από μένα, λάθος εκτίμηση. Αν θεωρείς πως «έπεσα κι εγώ να σε φάω», σου ζητώ συγνώμη αν έδωσα αυτήν την εντύπωση. Δεν είχα τέτοια πρόθεση (πως θα μπορούσα άλλωστε;). Το σχόλιό μου για την ψηφοφορία γράφτηκε κάτω από συναισθηματική φόρτιση, αλλά και πάλι δεν είχε στόχο εσένα όταν έγραφα ότι με το κλείσιμο του μπλογκ δεν βοηθάτε το κόμμα. Αυτό το έγραψα έχοντας στο μυαλό μου κάποιες κριτικές που έλεγαν πως αναρτήσεις σαν της ββ δεν βοηθούν το κόμμα. Αναρωτήθηκα λοιπόν, περισσότερο παρά ρωτούσα εσάς, αν με το να μην ανεβαίνει καμιά ανάρτηση, (δηλαδή να κλείσει το μπλογκ) θα βοηθηθεί το κόμμα περισσότερο. Αν από αυτό ή το «πάτε καλά;» κλπ, έβγαλες το συμπέρασμα πως σου «την έπεσα», σου ζητώ πάλι συγγνώμη και σου ξαναλέω πως σε καμιά μα καμιά περίπτωση δεν είχα τέτοια πρόθεση.\nΣου έχω μια ιδιαίτερη αδυναμία ρε καρντάση, δεν στο ‘χω πει ποτέ προσωπικά. Κάποια στιγμή θα την εκφράσω για να το βγάλω από μέσα μου. Το όλο κλίμα στο γλόμπινγκ με στενοχώρησε πολύ. Λένε κάποιοι πως συμβαίνουν αυτά. Για μένα έπρεπε να τα έχουμε λυμένα. Όμως…\nΤο σχόλιό σου μου αφήνει μια πικρή γεύση. Θυμάσαι όταν πριν από καιρό ταλαντευόσουν για να κλείσεις το Δελαρζέικο, τι σου έγραψα; Ότι δεν θα ήθελα να το κάνεις, αλλά θα σεβαστώ την απόφασή σου αν το κάνεις και θα χαρώ μέσα στη λύπη μου αν εσύ νιώσεις καλά με την απόφασή σου. Αυτό είχα σκοπό να σου πω και τώρα αλλά με «πρόλαβες» και το γκρέμισες το τσαρδί σου. Ενώ στο σχόλιό σου μου γράφεις τόσο ψύχραιμα και ρεαλιστικά, η πράξη σου να τα διαλύσεις όλα, προδίδει εκνευρισμό, βιασύνη και συναισθηματική φόρτιση. Σε γουστάρω που τα έχεις κι αυτά και δεν είσαι αυτό που λέμε στο χωριό μου cool ή «ατσαλάκωτος», όμως δεν ήθελα να συμβεί. Γιατί να το σβήσεις διάολε οριστικά; Άστο εκεί στην άκρη να βρίσκεται για μας, χώρο σου έπιανε; Ότι πεις. Θέλω όμως αν κρατάς αρχείο να μου στείλεις το κείμενο για τον Τζέκη στον παράδεισο και τον κομμουνισμό που θα έχει λιακάδα, ξέρεις εσύ.\nΤέλος πάντων ρε καρντάση, αν γούσταρες πραγματικά να τα γυρίσεις όλα ανάποδα, μαγκιά σου, χαλάλι σου και είμαι μαζί σου. Ας μην χαθούμε όμως εντελώς. Εύχομαι να είσαι καλά και να τα καταφέρνεις μ’ ότι καταπιάνεσαι. Είσαι απ’ την γενιά των Δελάρζ εσύ και δεν μασάς, το ξέρω.\nΣυμφωνώ με όσα γράφεις στο σχόλιό σου.\nΕιλικρινά δεν θέλω να επεκταθώ περισσότερο από όσα έχω γράψει στο κείμενο και σε προηγούμενα σχόλιά μου. Δεν έχω διάθεση να τα γράψω όπως ακριβώς τα σκέφτομαι και δεν ξέρω αν θα βοηθούσε ή αν θα τα έκανα χειρότερα τα πράγματα. Μάλλον το δεύτερο. Δυστυχώς η απογοήτευση αυτές τις μέρες μας έχει αγγίξει όλους, κάποιους πολύ περισσότερο και με την εικόνα που βγάζουν προς τα έξω, κάνουν το κλίμα συνολικά ακόμα πιο βαρύ. Και φυσικά ότι ειπωθεί, πιο εύκολα παρεξηγήσιμο.\nΗ δύναμη που διαθέτουμε είναι πολλή, και ελπίζω να αρκεί για να αντιπαλέψουμε τις δυσκολίες και στα δυο επίπεδα, της ταξικής πάλης και των αδυναμιών μας.\nΆντε λοιπόν, καλή δύναμη!\n28 Ιουνίου 2012 - 2:01 μ.μ.\nΕίναι προφανές πως ο λαός μας γύρισε την πλάτη. Κάποιοι κιόλας το έκαναν "επιδεικτικά". Προφανές επίσης για μένα, είναι και πως κάτι δεν κάνουμε κι εμείς καλά και δεν πείθουμε.\nΤο κόμμα άνοιξε διάλογο απ' ότι μαθαίνω στις γειτονιές και καλείται όποιος θέλει να συνεισφέρει με τις απόψεις του. Τα άλλα που γράφεις αφορούν εσωκομματικές διαδικασίες και δεν τις ξέρω, δεν ξέρω ούτε αν θα βοηθούσαν αυτήν την στιγμή ανάλογες κινήσεις. Θα δούμε.\n28 Ιουνίου 2012 - 2:09 μ.μ.\nΔεν ξέρω, ίσως το βλέπω λίγο συναισθηματικά το θέμα, αλλά όπως σε έναν καλό φίλο αν θεωρώ οτι κάνει κάτι λάθος θα του το πώ όταν θα μιλάμε πρόσωπο με πρόσωπο και δεν θα το διαλαλώ μπροστά στους πάντες, έτσι βλέπω και το ζήτημα της κριτικής στο κόμμα.\nΤο ξέρω πως όποια στάση και να κρατήσουμε εμείς, πάλι θα προσπαθούν να μας κρεμάσουν με κάθε τρόπο, απλά γιατί να τους δώσουμε και το σχοινί που θα το κάνουν;\nΔεν αναφέρω τα παραπάνω ως "επιχειρήματα" για να μην ασκείς εσύ ή οποιοσδήποτε άλλος δημόσια κριτική. Είναι απλά η δική μου άποψη και δικαιολογούν την δική μου επιλογή.\nΑπό εκεί και πέρα σου είπα και παραπάνω, ο καθένας ενεργεί όπως κρίνει και πιστεύει καλύτερα.\nΔεν αμφισβητώ το δικαίωμα κανενός να λέει οτι πιστεύει. Αυτό είναι αυτονόητο!\nΑν όμως π.χ. σε κάποια κριτική ανάρτηση που κάνεις σου γράψω ως άποψη μου οτι ίσως να ήταν καλύτερα π.χ. το τάδε να μην το δημοσίευες ΔΕΝ ΣΗΜΑΙΝΕΙ ΟΤΙ ΔΕΝ ΣΕΒΟΜΑΙ ΤΗΝ ΕΠΙΛΟΓΗ ΣΟΥ να το δημοσιευσεις... ίσα ίσα , σημαίνει οτι αναγνωρίζω ότι τα κινιτρα σου είναι καλά και λέω και την άποψη μου. Γιατί ξέρεις κ εσύ οτι οι απαντήσεις μας σε όσους έχουν κακές προθέσεις είναι πολύ διαφορετικές....\nΣε κάποιο σχόλιο λες "Αυτά έπρεπε να τα είχαμε λυμένα".\nΔεν μπορώ να δω πως θα μπορούσαν να λυθούν. Δυστυχώς αυτό δεν είναι κάτι που λύνεται π.χ. με μια ψηφοφορία. Ο καθένας θα συνεχίσει να κάνει αυτό που πιστεύει πως είναι καλύτερο.\nΠιστεύω ο αλληλοσεβασμός είναι το κλειδί για το όλο ζήτημα.\nΔεν θα ξανασχολιάσω στο θέμα αυτό, νομίζω η άποψη μου είναι ξεκάθαρη, δεν έχω κάτι παραπάνω να πώ και νομίζω οτι αρκετά μας στεναχώρησε όλους , όλο αυτό.\nΈχουμε σκληρές μάχες μπροστά μας, ας αφήσουμε λοιπόν τα ιντερνετικά "καυγαδάκια" που λέει κι ο Φάρος ...\n...και ΑΣ ΕΠΙΚΕΝΤΡΩΘΟΥΜΕ ΣΤΟΝ ΑΓΩΝΑ ΜΑΣ...\n28 Ιουνίου 2012 - 6:16 μ.μ.\nΑπολύτως κατανοητή και σεβαστή η άποψή σου.\n28 Ιουνίου 2012 - 6:31 μ.μ.\nΣαφως και με βρισκει συμφωνο δε θελει κανεις "αυτοεπιβεβαιωση".\nΚαι αναμενω οπως και εσυ και ολοι εδω την κουβεντα και επειδη δεν μπορω να ειμαι μελος του ΚΚΕ, για αντικειμενικους λογους, την κουβεντα θα την κανω σε τσιπουραδικα η παραλιες η οπουδηποτε με φιλους, μελη και οπαδους του Κομματος.\nΓια τα λαθη και τις παραλειψεις θα το σχολιασουμε σε επονες αναρτησεις σου. Δεν ειναι για το πιο πανω κειμενο αυτο.\n28 Ιουνίου 2012 - 11:33 μ.μ.\nΚαλημέρα και συγνώμη για το αργοπορημένο σχόλιο. Αυτό που ήθελα να πω και μάλλον δεν το διατύπωσα σωστά, είναι ότι οι (αναμφισβήτητα υπαρκτές) αδυναμίες και ανεπάρκειες ξεπερνιούνται μέσα από την διατύπωση προτάσεων. Όταν έγραψα για "γκρίνια" εννοούσα ότι η κριτική χωρίς προτάσεις νομίζω ότι δεν προσφέρει κάτι στο κόμμα για να βελτιωθεί. Ταυτόχρονα θέλω να διευκρινίσω ότι μιλώντας για "γκρίνια" δεν αναφερόμουν στα κείμενά σου που πάντα είναι ειλικρινή και ενδιαφέροντα, άσχετα με επιμέρους διαφωνίες που κάποιες φορές μπορεί να υπάρχουν.\n29 Ιουνίου 2012 - 9:53 π.μ.\nΚαλά να είμαστε και δεν θα ξεμείνουμε ποτέ από θέματα συζήτησης...\nΑρκεί βέβαια να μην μένουμε (γενικά εννοώ) μόνο στις συζητήσεις. Να βγάζουμε συμπεράσματα που θα μας οδηγούν σε πιο αποτελεσματικές πράξεις.\n29 Ιουνίου 2012 - 10:59 π.μ.\nΚαθόλου δεν άργησες, γιατί το λες αυτό; Όταν έχουμε χρόνο και διάθεση γράφουμε, κανένα πρόβλημα.\nΣε κατανοώ και συμφωνούμε. Δεν γίνεται να συμφωνούμε πάντα σε όλα, όλοι με όλους. Μερικές φορές πάντως "κρίνω" σαν περισσότερο σημαντικές τις προθέσεις από τις απόψεις. Γιατί οι απόψεις κάποιου που έχει καλές προθέσεις μπορούν να αλλάξουν πιο εύκολα, ενώ οι κακές προθέσεις νομίζω αλλάζουν δύσκολα. Να 'σαι καλά.\n29 Ιουνίου 2012 - 11:13 π.μ.


Ψήφισμα της Γενικής Συνέλευσης του Συλλόγου μας\nΨήφισμα της Γενικής Συνέλευσης του Συλλόγου μας, που πραγματοποιήθηκε στις 16 Φεβρουαρίου 2017, στο ξενοδοχείο ΤΙΤΑΝΙΑ, οδός Πανεπιστημίου 52, Αθήνα.\nΤα Μνημόνια μέχρι σήμερα λειτούργησαν σαν μέσα καταπίεσης της εργατικής τάξης αλλά και των συνταξιούχων της χώρας μας, Δεν έφεραν βελτίωση ή καλυτέρευση, ούτε έδωσαν κάποια λύση στα χρονίζοντα προβλήματά μας. Αντίθετα, ως συνταξιούχοι, βρεθήκαμε στο μάτι του «κυκλώνα». Υποστήκαμε τεράστιες περικοπές, υποβαθμίστηκε γενικά η ζωή μας και χάσαμε την αξιοπρέπειά μας.\nΠροαπαιτούμενο για το συνταξιουχικό κίνημα, είναι να μην υπάρξει καμιά διαπραγμάτευση για μείωση του αφορολόγητου.\nΝα μην εφαρμοστεί οποιοδήποτε «σχέδιο» περικοπών στις κύριες συντάξεις, που προκύπτει από τον επαναϋπολογισμό των συντάξεων και την προσωπική διαφορά.\nΝα μην περιληφθούν οι συντάξεις στον περιβόητο «κόφτη», ο οποίος θα ενεργοποιηθεί μετά το 2018.\nΝα μη μειωθεί και άλλο το αφορολόγητο όριο.\nΝα υλοποιήσει η κυβέρνηση την απόφαση του Συμβουλίου της Επικρατείας, από 10/6/15, που έκρινε παράνομους και αντισυνταγματικούς τους νόμους 4051 και 4093. Απαιτούμε την κατάργηση των κρατήσεων στις συντάξεις μας, που απορρέουν από τους εν λόγω νόμους και ζητούμε να τεθεί ισχύ η αναδρομικότητα της απόφασης.\nΘεωρούμε αναγκαία την βελτίωση της ιατροφαρμακευτικής περίθαλψης και των νοσοκομειακών υπηρεσιών που παρέχονται στους συνταξιούχους. Ο ευαίσθητος τομέας της Υγείας, πρέπει να αποτελέσει προτεραιότητα για την κυβέρνηση, όπως επίσης και το μείζον θέμα των προσφύγων.\nΝα μην καταντήσει η χώρα μας «αποθήκη» ψυχών. Πρέπει να αποσαφηνιστεί με έντονο ύφος προς τους ευρωπαίους «εταίρους», ότι η Ελλάδα δεν μπορεί να σηκώσει μόνη της, το δυσβάσταχτο βάρος των προσφυγικών ροών από τα τουρκικά παράλια. Πρέπει να βρεθούν λύσεις που θα αποφορτίσουν την χώρα μας και παράλληλα θα «ανακουφίσουν» τους πρόσφυγες.\nΤην κατάργηση του επαίσχυντου ΕΝΦΙΑ\nΤην καταβολή των οφειλών της Γερμανίας προς την Ελλάδα από τον Δεύτερο Παγκόσμιο Πόλεμο και πιο συγκεκριμένα:\nΤην επιστροφή του κατοχικού δανείου, που οι κατοχικές δυνάμεις υποχρέωσαν τη χώρα μας να παράσχει, πέραν των εξόδων συντήρησης των κατοχικών στρατευμάτων.\nΤην καταβολή των γερμανικών επανορθώσεων που μας επιδίκασε η Διεθνής Διάσκεψη Ειρήνης των Παρισίων (1946), για τις καταστροφές που μας προξένησαν τα ναζιστικά στρατεύματα στην υποδομή της χώρας μας.\nΤις γερμανικές αποζημιώσεις, δηλαδή τις αποζημιώσεις προς τα θύματα της θηριωδίας των ναζιστικών στρατευμάτων κατοχής εις βάρος των κατοίκων εκατό περίπου ολοκαυτωμάτων πόλεων και χωριών, αλλά και γενικότερα εις βάρος του άμαχου πληθυσμού.\nΤα ποσά που θα επιστραφούν στη χώρα να διατεθούν για την Παιδεία, τη Δημόσια Υγεία και την υποστήριξη του Ασφαλιστικού μας συστήματος.\nθα αγωνιστούμε προκειμένου να αποτραπούν νέες μειώσεις στις συντάξεις μας καθώς και όποια αντεργατικα , αντισυνταξιουχικά και αντιλαϊκά μέτρα ληφθούν από εδώ και πέρα.\nΘα αντεπιτεθούμε για να ανακτίσουμε την 13η και 14η σύνταξη καθώς και όσα χάσαμε στα χρόνια των μνημονίων.\nΕυελπιστούμε ότι η κυβέρνηση δεν θα ακολουθήσει τις αιτιάσεις των δανειστών, που πιέζουν προκειμένου οι συντάξεις μας να γίνουν έρμαιο του «κόφτη», ο οποίος ενδεχομένως να τεθεί σε ισχύ, μετά το 2018.


Άγιοι και Εκκλησία: Η Β΄ ΚΥΡΙΑΚΗ ΤΩΝ ΝΗΣΤΕΙΩΝ ΣΤΗΝ ΧΑΛΚΙΔΑ.\nΗ Β΄ ΚΥΡΙΑΚΗ ΤΩΝ ΝΗΣΤΕΙΩΝ ΣΤΗΝ ΧΑΛΚΙΔΑ.\nΤην Β΄ Κυριακή των Νηστειών 12 Μαρτίου 2017 το πρωί, ο Σεβασμιώτατος Μητροπολίτης Χαλκίδος κ. Χρυσόστομος, συνοδευόμενος από τον Αρχιμ. Νεκτάριο Ευγενικό – Εφημ. Ιεροκήρυκα της Ι. Μητροπόλεως και τον Διάκ. Ευγένιο Τσάλλα, μετέβη στον Ιερό Ναό Ευαγγελισμού της Θεοτόκου της Ενορίας Καστέλλας Μεσσαπίων.\nΕκεί, με την συμμετοχή του Εφημερίου της Ενορίας Πρεσβ. Μαρίου Κιαπέκου και πολλών ευσεβών ενοριτών, χοροστάτησε κατά την Ακολουθία του Όρθρου και προεξήρχε στην Θεία Λειτουργία.\nΣτο κήρυγμά του προς τους πιστούς ο Σεβασμιώτατος και με αφορμή το Ευαγγελικό Ανάγνωσμα της ημέρας, αναφέρθηκε στην διαμόρφωση της ζωής και της προσωπικότητος του κάθε χριστιανού, σύμφωνα με το θέλημα του Θεού.\nΜετά την Θεία Λειτουργία, η οποία μεταδόθηκε σε απευθείας σύνδεση από τον Ραδιοφωνικό Σταθμό της Ιεράς Μητροπόλεως Χαλκίδος , ο Σεβασμιώτατος διάβασε νεκρώσιμο Τρισάγιο επί του Τάφου του μακαριστού Εφημερίου της Ενορίας Πρωτοπρεσβυτέρου Παναγιώτου Ταυρή.\nΤο μεσημέρι της ιδίας ημέρας, ο Σεβασμιώτατος υποδέχθηκε στον Μητροπολιτικό Ι. Ναό Αγίου Δημητρίου Χαλκίδος, του εκ της Ι. Μητροπόλεώς μας προερχομένους Σεβασμιωτάτους Μητροπολίτες Σισανίου και Σιατίστης κ. Παύλο, Κορίνθου κ. Διονύσιο και τον Θεοφιλέστατο Επίσκοπο Τανάγρας κ. Πολύκαρπο, με τους οποίους τέλεσαν την εξόδιο Ακολουθία του αοιδίμου Αναστασίου Δέδε, διατελέσαντος επί τεσσαρακονταετία και πλέον (1971-2012), Πρωτοψάλτου του Μητροπολιτικού Ι. Ναού Αγίου Δημητρίου Χαλκίδος.\nΚατά την Εξόδιο Ακολουθία ομίλησε ο Σεβασμιώτατος, αναφερθείς στο ήθος του αοιδίμου Πρωτοψάλτου Αναστασίου Δέδε, ο οποίος υπήρξε άριστος ιεροψάλτης και άξιος συνεργάτης στο έργο της Θείας Λατρείας. Για τον αοίδιμο Πρωτοψάλτη ομίλησε εκ μέρους του Συλλόγου Ιεροψάλτων Ευβοίας ο Πρωτοψάλτης Άγγελος Μαντάς, ενώ ο Πρόεδρος του Συλλόγου Γεώργιος Γερογιάννης ανέγνωσε σχετικό ψήφισμα.\nΤο απόγευμα της ιδίας ημέρας, στον Ιερό Ναό του Αγίου Νικολάου Χαλκίδος, ετελέσθη ο Γ΄ Κατανυκτικός Εσπερινός, στον οποίον χοροστάτησε ο Σεβασμιώτατος Μητροπολίτης μας κ. Χρυσόστομος, με την πληθωρική συμμετοχή, όπως πάντα του ευσεβούς πληρώματος της κατά Χαλκίδα Εκκλησίας.\nΣτην ιερά Ακολουθία, κατά την οποία έψαλλαν θαυμάσια Χοροί ιεροψαλτών, υπό την διεύθυνση των κ. Σπυρίδωνος Σιμιτζή και κ. Δήμου Τσίμπου, πρσήλθε ως επίσημος προσκεκλημένος ο Πανοσιολογιώτατος Καθηγούμενος της Ι. Μονής Αγίου Γεωργίου Αλιάρτου Αρχιμ. Σιλουανός Πεπονάκης, Ιεροκήρυξ της Ι. Μητροπόλεως Θηβών και Λεβαδείας, ο οποίος κήρυξε τον θείο λόγο προς τους πιστούς, αναφερθείς στην έννοια της νήψεως και κατένυξε τις καρδιές του ευσεβούς ακροατηρίου.\nΠριν την Απόλυση, ο Σεβασμιώτατος Ποιμενάρχης μας κ. Χρυσόστομος ευχαρίστησε ιδιαιτέρως για την παρουσία του τον εκλεκτό ομιλητή π. Σιλουανό, ευχόμενος να παραμένουμε άπαντες νήφοντες και γρηγορούντες.\nΕτικέτες Επίσκοποι, Ιεροί Ναοί, Μητροπολίτες, Μητροπολίτης Χαλκίδος Χρυσόστομος


ΠΟΔΙΕΣ ΑΝΔΡΙΚΕΣ ΜΕ ΡΥΘΜΙΣΗ |\nΛευκές ποδιές σε ανδρικό μέγεθος για ανεξίτηλη εκτύπωση τετραχρωμίας με μελάνια sublimation. Κατάλληλες για προσωποποιημένα δώρα για τον Μπαμπά, το Νονό,τον Θείο, τον Παππού κτλ, – Διαθέτουν ιμάντα με ρύθμιση ύψους, σε πολλά χρώματα!\nΑρχική σελίδα / ΠΡΟΣΩΠΟΠΟΙΗΜΕΝΑ ΔΩΡΑ / ΠΟΔΙΕΣ ΓΙΑ ΕΚΤΥΠΩΣΗ / ΠΟΔΙΕΣ ΑΝΔΡΙΚΕΣ ΜΕ ΡΥΘΜΙΣΗ\nΑνδρική Ποδιά με χρωματιστό ιμάντα, σε πράσινο χρώμα, κατάλληλη για προσωποποιημένο δώρο δασκάλου, μπαμπά κ.α.\nΑνδρική Ποδιά με χρωματιστό ιμάντα, σε ανοιχτό πράσινο χρώμα, για εκτύπωση\nΑνδρική Ποδιά με χρωματιστό ιμάντα, σε μπλε χρώμα, για να τυπώσετε το σχέδιο ή τη φωτογραφία σας.\nΑνδρική Ποδιά με χρωματιστό ιμάντα, σε μαύρο χρώμα, για προσωποποιημένο δώρο.\nΑνδρική ολόλευκη Ποδιά, Προσωποποιημένο Δώρο για τον μπαμπά, τον παππού, τον δάσκαλο\nΑνδρική Ποδιά με χρωματιστό ιμάντα, σε κόκκινο χρώμα, προσωποποιημένο δώρο για ερωτευμένους, για τον μπαμπά, για τον δάσκαλο.


Πώς να βοηθήσετε στην ανάπτυξη του παιδιού σας - Mothersblog.gr\n07 Φεβ 2018\tΑΝΑΠΤΥΞΗ\nΟ σημαντικότερος τρόπος για να βοηθήσετε στην ανάπτυξη του παιδιού σας είναι να ακούτε τι σας λέει.\nΕπειδή ο κόσμος του διευρύνεται με ραγδαίους ρυθμούς, όχι μονο όσον αφορά τις φυσικές του δυνατότητες αλλά και τη νέα του διανοητική ανάπτυξη, είναι πολύ σημαντικό να επικοινωνείτε ελεύθερα μαζί του. Πρέπει να ακούτε με προσοχή καθετί που λέει, να προσπαθείτε να καταλάβετε τη σκέψη του και να απαντάτε στις ερωτήσεις του με τρόπο κατανοητό.\nΤο παιδί κάνει συνέχεια ερωτήσεις αλλά πρέπει να του κάνετε και εσείς ερωτήσεις για να καταλαβαίνετε τι σκέφτεται και τι το ενδιαφέρει.Με βάση αυτά, πρέπει να του προσφέρετε κατόπιν πληροφορίες και ιδέες με τους πιο ενδιαφέροντες τρόπους που μπορείτε να σκεφτείτε.\nΚάθε φορά που το παιδί σας κάνει μια ερώτηση ή συζητά μαζί σας, σας παρουσιάζεται μια μοναδική ευκαιρία να το βοηθήσετε να μάθει , ακόμη και στις πιο συνηθισμένες και καθημερινές συνθήκες. Αν ετοιμάζετε το φαγητό στην κουζίνα και το παιδι σας ρωτήσει γιατί κοβετε τις φουντίτσες από τα καρότα, μπορείτε να ξεκινήσετε μια συζήτηση για τα φυτά που έχουν ρίζες επειδή χρειάζονται τροφή για να μεγαλώσουν και την επόμενη φορά που θα βρεθείτε στον κήπο ή στο πάρκο μπορείτε να ξεριζώσετε μια τούφα χορτάρια και να του δείξετε τις μικροσκοπικές ρίζες.\nΈνα πιο φιλόδοξο πλάνο είναι να βάλετε ένα φασόλι ή μερικές φακές σε ένα υγρό βαμβάκι μέσα σε ένα κεσεδάκι και να παρακολουθήσετε πώς θα βγάλουν ρίζες και πώς οι ρίζες θα μεγαλώσουν.\nΓύρω στην ηλικία των 3 ετών, το παιδί αναπτύσσει κάποια φυσική ευαισθησία σε αυτά που νιώθουν οι άλλοι. Μπορεί να εκδηλώσει τα πρώτα σημάδια ότι συμπάσχει μαζί σας, θέλοντας να σας παρηγορήσει όταν σας βλέπει στενοχωρημένη.\nΕκμεταλλευτείτε αυτή την εξέλιξη και αρχίστε να του διδάσκετε την ανάγκη να σκέφτεται τους άλλους. Δείξτε του ότι είναι σωστό να είναι καλό και ευγενικό, να βοηθά και να σκέφτεται τους άλλους ,να είναι συνεργάσιμο και προθυμο. Συστήστε του τους ανθρώπους που έρχονται στο σπίτι σας. Μιλήστε του για τα επαγγελματά τους και τα προβλήματα που ίσως αντιμετωπίζουν και προτείνετε τρόπους με τους οποίους θα μπορούσε να τους βοηθήσει.


Ανασχηματισμός Archives - Made in Greece\nΟ Κυρ για τον ανασχηματισμό: Αυτό δεν λέγεται «μεταμνημονιακή περίοδος», αυτό λέγεται «μεταπολίτευση»!\nΤο κακό παράγινε! Με τον ανασχηματισμό ο Τσίπρας έβαλε στην κυβέρνηση... πασόκους! Αυτό δεν λέγεται «μεταμνημονιακή περίοδος»! Αυτό λέγεται «μεταπολίτευση»... Απολαύστε περισσότερα σκίτσα από τον ΚΥΡ, στην επίσημη ιστοσελίδα του: i-kyr.gr WHO IS WHO Γεννήθηκε στην Αθήνα από γονείς πρόσφυγες από την…\nΘοδωρής Μακρής: Ο ανασχηματισμός της κυβέρνησης & το άνοιγμα στον… ΕΝΦΙΑ!\nΟ Τσίπρας έκανε άνοιγμα στο κέντρο. Εγώ έκανα άνοιγμα στον ΕΝΦΙΑ! Το σκίτσο της ημέρας από τον Θοδωρή Μακρή δημοσιευμένο στο www.vavanta.gr WHO IS WHO Γεννήθηκε στην Αθήνα. Σπούδασε Ναυπηγός και εργάστηκε ως στέλεχος ναυτιλιακής εταιρείας από το 1986. Παράλληλα ξεκίνησε να σκιτσάρει επαγγελματικά από…\nΟ ανασχηματισμός δια του απολαυστικού Θοδωρή Μακρή: «Θέλω Πάολα Μαζωνάκη Καρρά»\n- Εσύ για νέο κυβερνητικό σχήμα τι θα προτιμούσες; - Πάολα Μαζωνάκη Καρρά Το σκίτσο της ημέρας από τον Θοδωρή Μακρή δημοσιευμένο στο www.vavanta.gr WHO IS WHO Γεννήθηκε στην Αθήνα. Σπούδασε Ναυπηγός και εργάστηκε ως στέλεχος ναυτιλιακής εταιρείας από…


ΕΛΛΑΣ: Προ πυλών πόλεμος της Τουρκίας με την Συρία\nΣύμφωνα με το ρωσικό πρακτορείο Itar Tass ο στρατός της Συρίας αντιπαρατάχθηκε στις περιοχές που συνορεύουν με την Τουρκία.\nΌπως αναφέρεται ο στόχος είναι να... αποτραπεί η «τουρκική απειλή» για επέμβαση στην πόλη Ντζισρ ας Σουγκούρ.\nΟι επιχειρήσεις στην περιοχή βόρεια της επαρχίας Ιντλίμπ συνεχίζονται για έκτη ημέρα.\nΟ συριακός στρατός ανέλαβε δράση και στην επαρχία Χομς.\nΤο επίσημο συριακό πρακτορείο Sana ανέφερε ότι έχουν συλληφθεί 58 μέλη παράνομων ομάδων.\nΖώνη απαγόρευσης πτήσεων ετοιμάζει η Τουρκία\nΗ εφημερίδα του Κουβέιτ, Αλ Ράι, δημοσιεύει ότι η Τουρκία και ορισμένες αραβικές χώρες του Αραβικού Συνδέσμου προειδοποίησαν τη Συρία ότι θα προβούν σε απαγόρευση πτήσεων σε ορισμένες περιοχές.\nΣύμφωνα με πληροφορίες από ανώτερους υπαλλήλους της Ευρωπαϊκής Ένωσης, όπως ισχυρίζεται η Αλ Ράι, ο Αραβικός Σύνδεσμος θα αποφασίσει τις επόμενες εβδομάδες για την προστασία των αμάχων της Συρίας.\nΤουρκικά πολεμικά αεροπλάνα και Άραβες μαχητές με βάση αυτήν την απόφαση και με την υποστήριξη υλικοτεχνικού εξοπλισμού των ΗΠΑ, θα επιτηρούν την περιοχή απαγόρευσης πτήσεων.\nΣύμφωνα με την εφημερίδα η απαγόρευση αυτή αποσκοπεί στην πρόληψη του βομβαρδισμού των πόλεων από τις δυνάμεις του Άλ Άσαντ.\nΣτο μεταξύ η Αλ Ράι γράφει ότι το Γενικό Επιτελείο της Τουρκίας κάλεσε τα μέρη που εμπλέκονται στο πρόβλημα της Συρίας να δημιουργήσουν μια ζώνη προστασίας και μέσα στη χώρα για τους αμάχους.\nΗ Τουρκία φιμώνει το διαδίκτυο καθώς ετοιμάζεται για πόλεμο\nΗ εφαρμογή της λογοκρισίας στο διαδίκτυο, στην Τουρκία, αρχίζει από σήμερα. Με την εφαρμογή του νέου νόμου αναμένεται να απαγορευτεί η πρόσβαση των χρηστών Ίντερνετ σε χιλιάδες ιστοσελίδες.\nΗ "Αρχή Τεχνολογιών Πληροφορικής και Επικοινωνιών" (BTK), την λογοκρισία η οποία θα εφαρμοστεί την ονομάζει «Ασφαλές Διαδίκτυο», γράφει η τουρκική Gündem.\nΣτην Τουρκία δεν είναι σαφές πόσες ιστοσελίδες υπάρχουν αλλά υπολογίζεται ότι από το ‘πέρασμα’ του «Ασφαλούς Διαδικτύου» θα περάσουν τουλάχιστον 6.000 ιστοσελίδες και υπάρχει η προοπτική αυτός ο αριθμός να αυξηθεί.\nΟ ‘Σύνδεσμος Εναλλακτικών Πληροφοριών’ σε αντίθεση με την Αρχή Τεχνολογιών Πληροφορικής και Επικοινωνιών ισχυρίστηκε ότι η απαγόρευση της πρόσβασης σε ιστοσελίδες γίνεται με κριτήρια της κρατικής εξουσίας.\nΟ πρόεδρος της Ένωσης Τεχνολογίας και Διαδικτύου, Μουσταφά Ακγκούλ, δήλωσε ότι σε όλον τον κόσμο υπάρχουν 500 εκατομμύρια ιστοσελίδες «τι προσπαθεί να κάνει η BTK; Έτσι προσπαθούν να κρατηθούν στην εξουσία; Πως μπορούν να ελέγξουν τις ιστοσελίδες, αυτές αλλάζουν κάθε στιγμή. Αυτή η απόφαση παραβιάζει τις βασικές αρχές του δικαίου».\nΗ Ρωσία θα χτυπήσει εάν απειληθεί η Συρία\nΗ Μόσχα έστειλε τρία πολεμικά πλοία στη Μεσόγειο Θάλασσα για εκφοβισμό. Η Δαμασκός ισχυρίζεται ότι «τα ρωσικά πολεμικά πλοία θα περιπολούν προστατευτικά»’.\nΗ Ρωσία αντιτίθεται σθεναρά σε στρατιωτική επέμβαση στη Συρία και για το σκοπό αυτό έχει αποστείλει τρία πολεμικά πλοία στα χωρικά ύδατα της χώρας αυτής.\nΗ Δαμασκός αναφέρει ότι τα πλοία αυτά ελλιμενίστηκαν στην Ταρσό «με στόχο να περιπολούν τα χωρικά ύδατα για προστασία».\nΗ Συρία παρά τις διεθνείς πιέσεις, οι οποίες εξακολουθούν να την πιέσουν σθεναρά επί οκτώ μήνες από τότε που εξεγέρθηκε ο λαός κατά της διακυβέρνησης του Μπασάρ αλ Άσσαντ, έχει προσεγγίσει τη Ρωσία, η οποία είναι ο μεγαλύτερος προμηθευτής όπλων για τη χώρα.Η γνωστή ισραηλινή ιστοσελίδα αντικατασκοπείας ‘Debka’, ανέφερε ότι τα πολεμικά που προορίζονταν για τους Σομαλούς πειρατές έπλευσαν και αγκυροβόλησαν στο λιμάνι της Ταρσούς.\nΜάλιστα, ειδικά πλοία των μυστικών υπηρεσιών, εφοδιασμένα με υπερσύγχρονα μηχανήματα κατέγραψαν συνομιλίες των ρωσικών πλοίων.\nΗ εφημερίδα Haaretz αναφέρει ότι στα χωρικά ύδατα της Συρίας κατέπλευσαν ρωσικά πολεμικά πλοία , τα οποία δείχνουν την αντίθεση της Μόσχας στα σχέδια της Δύσης.\nΕξάλλου η ρωσική «Μοσκόβσκι Κομσομόλετς» αναφέρει ότι «η Ρωσία θα εμπλακεί στον πόλεμο λόγω της Συρίας».